open-index/open-wikipedia-markdown huggingface dataset:
富善街

**富善街**（）係香港大埔一街，喺太和市。條街係最早期太和市所在地，有文武廟，傳統上管太和市。今日富善街仍係街市，天光擺檔，日落收晒舖。

全街筆直，唔闊，街稍斜，北低南高，只行人。低處近林村河，通去北盛街。高處近舊大埔墟火車站，通去崇德街。

## 睇埋
*太和市
*三角地 (大埔)
*公園仔 (大埔)

類:大埔區街道
惠天賜

**惠天賜**（）係香港男演員，滿洲正黃旗後裔。佢喺屋企排第四，所以小名「小四」，係女演員惠英紅阿哥。

## 部份參演嘅電視劇
* 1984年 《決戰玄武門》飾 孟青平
* 1984年 《楚留香之蝙蝠傳奇》 飾 中原一點紅
* 1985年 《楚河漢界》飾 韓信
2008年藏區騷亂

**2008年藏區騷亂**係2008年3月喺中華人民共和國多處地方發生嘅示威抗議，後來出現暴動，好多鋪頭同車被焚毀，多人死傷。騷亂主要喺3月14號西藏首府拉薩發生（中國官方稱為「**三•一四事件**」），除此之外，甘肅甘南藏族自治州、四川阿壩藏族羌族自治州亦有發生騷亂。喺騷亂啱啱發生嘅時候，中國政府嘅警察並未即時制止，而事後中國政府拉咗大量藏族民眾同埋喇嘛，聲稱係丹增嘉措同其它境外分離組織「有組織、有蓄謀、精心策劃和煽動起來"白勺"」。中國政府聲稱騷亂嘅起因係部分藏族示威者為咗紀念1959年3月初武裝反抗中華人民共和國49週年，喺西藏集體抗議。但後來演變成有藏族暴徒襲擊漢族、回族平民、鋪頭、車等民用設施，直接造成18名平民死亡。但係達賴喇嘛聲稱佢從來冇支持暴力嘅抗爭行為，認為騷亂嘅主因係因為中國政府唔公平嘅施政引起人民廣泛不滿，而且西藏近年來漢族大量移民，引發民族矛盾。喺印度、尼泊爾、歐洲同美國等多國都有人抗議中國政府，質疑中國以騷亂為名義鎮壓藏族人。2008年奧運會聖火接力過程中亦遭受各國示威者抗議。事後中國同西藏流亡政府各派代表進行會談，但係並未達成任何共識。

喺騷亂期間，中國政府唔容許境外同埋香港傳媒進入藏區，而中國嘅官方媒體都企圖淡化事件，因此難以證實官方嘅報導有幾真確。而西藏流亡政府指有好多藏族人被暗中拘捕，亦未能夠證實。

## 參考
首相

**首相**係君主立憲制政府之實權之首，由佢組成內閣，管全國。佢名義上一國元首係君主，君主委任元首，但多數係民選出來。

現時有英國首相、日本首相、馬來西亞首相等。

雖然泰國係君主國，但慣咗叫泰國總理而好少叫泰國首相。

## 睇埋
*總理
汔

**汔**，係唐字，讀兀，庶幾，參唔多咁解。≪詩經≫大雅民勞有謂，「民亦勞止，汔可小休」。
禹鼎

**禹鼎**係唐人傳說器物。相傳禹用九州之金，鑄成一鼎。金，舊時指銅之類。

禹鼎上面有圖，敎人分善惡。

≪左傳≫宣公三年，「昔夏之方有德也。遠方圖物。貢金九牧。鑄鼎象物。百物而為之備。使民知神姦。」神姦卽善惡。
溫犀

**溫犀**，又**犀照牛渚**，指才識洞察一切，光到乜都照得出。溫指溫嶠，犀指犀角。傳說燒犀角乜叫鬼怪都照到出來。溫嶠係六朝晉人，佢去到牛渚磯，聽人話水深有鬼怪，就燒犀角照，照到啲奇怪嘢。

《晉書》溫嶠傳，「至牛渚磯，水深不可測，世云其下多怪物，嶠遂毀犀角而照之。須臾，見水族覆火，奇形異狀，或乘馬車著赤衣者。嶠其夜夢人謂己曰：『與君幽明道別，何意相照也？』意甚惡之。嶠先有齒疾，至是拔之，因中風，至鎮未旬而卒，時年四十二。」
須臾

**須臾**，讀需如，卽短時間。

《荀子》勸學，「吾嘗終日而思矣，不如須臾之所學也。」

## 佛敎
自引入佛經，借爲一整日之卅分之一，卽四十八分鐘。《僧衹律》「一剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜有三十須臾。」
盧吉道

**盧吉道**（）係香港一道，喺香港扯旗山近頂之地，由域多利峽去西高峽。條道半山而築，橫山而行，約離海平面四百米高，對住域多利海口，遠望九龍。呢條係小道，部份可行車，部份窄到行唔到車。盧吉道嘅原意，不過起來觀光海面景色。並唔係交通之用。

盧吉道方便行山，故此港島徑定盧吉道入第一段。佢亦係薄扶林樹木研習徑之一段。

## 名
盧吉道係一九一三年開始有，而一九一四年決定以上任香港總督盧吉命名。

## 道
盧吉道東起山頂纜車總站，呢個位有好幾條路起點，有柯士甸山道、夏力道、山頂道、舊山頂道同埋芬梨道。門牌一號，有個山頂纜車辦事處，係間白屋。之後繞山北而行，又遇上山馬路仔上柯士甸山道。過Bishop's Lodge，卽門牌廿六號，就折西折北而行。無耐，又有路仔通去門牌廿七號。過此又轉西北，是爲北盡之處。之後向西向南，向西高山同扯旗山坳地而進，坳地見門牌廿八號先。之後有廿九號，卅號Hirst Mansion，卅二號龍蘆，卅四號Vest Crest同樹華小築。過後東南轉，就到西高山郊遊地點，入夏力道而終。呢個路口附近有克頓道。沿夏力道東行，最尾又會見返盧吉道。

## 史
盧吉道並唔係一次起成，因爲第一次世界大戰，曾拖遲起幾年。盧吉道本來無名，至早文獻，係一九一三年招投營造。當時諗住開道可以賣到多少地，但實情呢度實只起到幾間屋，主要係觀爲主嘅。

六月開始起一段。呢段有二千八百二十呎長，由域多利峽起到過咗後尾嘅Bishop's Lodge，喺正柯士甸山兵房下面。到年尾，呢斷只係爭鋪面同整欄杆。

餘下第二段，有四千八百五十呎長，伸到西高峽，駁入夏力道。呢段就極難起，又多石，又斜又危險。一九一四年，定例局都撥咗一萬港圓同來起路。而道以上任香港總督盧吉命名，因而叫盧吉道。

一九一四年，歐洲開始第一次世界大戰，由於香港宗主英國係參戰國，香港亦暫時收起無謂開支，盧吉道就半路停工。一九一五年工務署所報，決定咗唔開工。一九一九年一月，仗就打完，又開放工，由於咁鬼難起，工程到一九二一年三月卅一號先完工。

一九八五年，香港立港島徑，定盧吉道入第一段。

## 覽勝

盧吉道出名亦望到港島北岸、域多利海口同九龍。
夏力道

**夏力道**（）係香港一道，喺香港島扯旗山同西高山，近兩山頂之處。道東起域多利峽，過扯旗山南面，由此緩緩而下，到西高峽，再過西高山北面，緩下至山西脊而止。

夏力道西高山到西高峽，係港島徑第一段中間。而西高峽到域多利峽，又係夏力道健身徑同薄扶林樹木研習徑。夏力道同盧吉道，合圍扯旗山南北，有如環山之徑。

## 名
夏力道起名不明，有說來自柯士甸山兵房，當地駐軍會唱威路士國歌《夏力之民》（威路士文《Rhyfelgyrch Gwŷr Harlech》或英文《The Men of Harlech》）。

## 道
道由域多利峽起，近山頂纜車總站。呢處路口分歧，駁得去山頂道、舊山頂道、盧吉道、柯士甸山道同芬梨道。夏力道向西行，見一飛泉，由扯旗山而下。沿途樹木圍繞，再西行到西高峽。呢處有西高山郊遊點。峽有兩分支，一支去盧吉道，一支去克頓道。再往西行，就一直到西高山西面山脊。呢度有山路落山，落去薄扶林水塘。

全道都係石屎路，只可以行細車。所以行人爲主。

## 公園
夏力道下歸薄扶林郊野公園。道尾西高山西側，有龍虎山郊野公園郊遊區二號場。道多兒童遊樂場、特色街燈、路標石地圖，亦有歷史景點同樹木簡介，欄杆美侖美奐，乃旅遊勝景。

## 史
夏力道之名，最早於一九零六年，見諸定例局。估早過呢年起。

## 註
西石巖

**西石巖**，又名**泐溪巖**，係中國一地，喺廣東樂昌。縣治西北三里。舊時叫**石室仙蹤**。石室高三丈，闊丈幾，左右又有窿。左窿有六祖石牀，相傳六祖去黃梅，喺度歇過。室前有屋幾十間，挨山有亭。呢處有唔少題壁泐碑。
鷄公碗

**鷄公碗**，又寫**雞公碗**，係種闊口碗，碗外畫咗紅身黑尾鷄公爲記認。此外亦用毛筆畫水墨畫白菜、菊花、蝠鼠咁。舊時鷄公碗好cheap，所以街邊檔成行用晒佢，裝飯裝麪，亦有街邊拜神裝祭品。佢碗身有沙粒，質地都好粗糙，有人用碗底當磨刀石。

呢隻鷄公，尾大腳長，似卡通公仔，形象鮮明，所以幾搶眼，成為而家香港集體回憶之一。就因為咁，家下出品走高檔，用料冇晒粗砂粒，光滑好多。
火雞

**火雞**，又叫**七面鳥**或**吐綬雞**，係一種原產喺北美洲嘅家禽。火雞體型比一般雞大，可達10公斤以上。根據傳統，美國人會喺感恩節同聖誕節食火雞。

同其他雞形目鳥類相似，乸細隻過公，顏色無咁鮮艷。火雞翼展開可達 1.5 - 1.8 公尺，係當地開放林地最大嘅鳥類，好難同其他種類撈亂。

火雞有兩種，分別係：分佈喺北美洲嘅野生火雞，同分佈喺中美洲嘅眼斑火雞。現代嘅家火雞係由墨西哥嘅原住民馴化當地嘅野生火雞而得來。

## 史
火鷄原產美洲，但英文叫Turkey，同土耳其同名，乃訛傳而來，同另一種鷄搞亂。

## 孤雌生殖
由於鳥類、兩棲類同魚類嘅性別由卵子所攜帶嘅性染色體決定，所以喺某啲特定情況下，有研究指，可以進行孤雌生殖，而火雞喺呢方面嘅能力比較著名。喺缺乏火鷄公嘅情況下，火鷄乸生產嘅未受精卵亦可孵化，而佢所孵出嘅後代通常虛弱，並幾乎都係公。但由於鳥類係高等嘅脊椎動物，生殖細胞特化，缺乏孤雌生殖嘅基礎，上述文獻中嘅情況有待確認同深入研究。

## 大眾文化
喺感恩節，烤火雞肉係必備嘅節慶嘢食。而喺美國嘅白宮就有「赦免火雞」嘅儀式。

《賣火柴嘅細路女》有提到火雞。

## 圖集


File:Turkeys.jpg|馴化嘅火雞
File:Turkeys on path.jpg|都會區中間中可以發現野生火雞
File:Wild turkey.jpg|野火雞
File:Meleagris gallopavo MHNT.ZOO.2010.11.9.30.jpg|野生火雞蛋
File:Meissner-truthahn-m-fak-ffm001.jpg|火雞雕像



## 參考
寒戰

《**寒戰**》（）係部2012年警匪港產片，由陸劍青同梁樂民執導，郭富城同梁家輝主演。呢套戲係第17屆韓國釜山電影節嘅開幕影片，喺2012年11月8號喺香港同中國大陸上映。呢部電影喺第三十二屆香港電影金像獎上榮獲最佳電影等合共9個獎項。

電影名稱寒戰代表香港警務處內部嘅最高級別行動代號，因此劇情論及一宗「驚天大案」。

呢套戲喺2016年推出續集《寒戰II》。

## 演員表

## 創作
喺2011年10月至12月之間喺香港拍攝。

## 獎項及提名

## 參考

## 出面網頁
* 《寒戰》－時光網（簡體中文）
* 《寒戰》－豆瓣（中文）
* 
* 
* Cold War: Busan Film Review 
* 寒戰 - Yahoo!電影
海平面

**海平面**（Sea Level），實爲**平均海平面**（Mean Sea Level），係一地高低嘅參考高度，以海面爲之零。佢計法係咁，潮漲到最高，同潮退到最低，拎戥勻高低個位作準。其他地方就參考呢個位，比較高度。海平面假設度度地引力一樣，而地球係完美球形，而水量係平均散佈。但現實係有差異，所以一國或一城，只會揀一點做參考。而航空會用理想球形做參考。

海平面並非永久不變，因爲氣候、板塊變動、火山爆發等，海平面都會變化。

## 香港
香港舊日海平面，係以金鐘海軍船塢爲準。
懸紅 (電影)

《**懸紅**》（）係一部2012年上映嘅喜劇港產片，導演兼編劇係馮志強，呢部同時係馮志強首次執導作品。主要演員包括杜汶澤、薛凱琪、萬梓良。其他演員包括樂隊RubberBand（成員：泥鯭、6號）、子義、張晉、葛文輝、方皓玟同王亦藍等。

呢部電影喺2011年11月份得到香港特區政府香港電影發展局「電影發展基金電影製作融資計劃」提供港幣2,605,711融資。係呢個計劃第十三部獲融資製作電影。

## 演員表

## 參考


## 出面網頁
*《懸紅》官方Facebook
*
*Hong Kong Cinemagic上面《懸紅》嘅資料
*
法外情

《**法外情**》（）係一部1985年上映嘅港產片，導演為吳思遠，由劉德華同葉德嫻主演。呢套戲當年嘅香港票房達1100多萬港幣，備受好評。由於佢同後嚟嘅兩部續集成功地表現出咗一段感人至深、賺人熱淚嘅母子情，所以葉德嫻有咗「劉德華媽媽」嘅稱呼。

佢喺第五屆香港電影金像獎上獲得最佳編劇同最佳女主角（葉德嫻）兩個提名。

## 演員表
*劉德華 飾 劉志鵬
*葉德嫻 飾 劉惠蘭
*藍潔瑛 飾 劉志鵬女朋友
*鄧麗盈 飾 護士證人，劉志鵬孤兒院嘅同學
*劉兆銘 飾 老關（劉志鵬嘅師爺）
*秦沛 飾 控方檢察官
*黎萱 飾 蓉姐（妓女）

## 續集
*《法內情》，1988年上映，黃泰來執導
*《法內情大結局》，1989年上映，麥當傑執導

## 出面網頁
*
*Hong Kong Cinemagic上面《法外情》嘅資料
白粥

**白粥**係冇加入任何其他食材嘅廣東粥，（有啲食肆會叫**齋粥**、**米皇**或**靚女**）。優質嘅白粥，用絲苗白米明火煮幾個鐘頭而成，講求軟、綿、滑。通常白粥都係冇味，食嗰陣可以加啲食鹽調味。部分食肆會用上湯煲粥（上湯通常用大地魚之類熬成），因此嗰啲食肆嘅「白粥」食起嚟嘅味道亦會比較濃。

煮白粥嘅時候，有啲人亦會加入腐竹、白果等嚟調味。

白粥配油炸鬼係傳統嘅廣東早餐。白粥有下火、清熱氣作用，啱捱夜人士食。白粥容易入口，所以有病嗰陣，無胃口，可以食白粥代替正餐。不過糖尿病患者食粥就要小心，因為食完血糖會升得好快。
G4特工

《**G4特工**》（英文：Option Zero）係1997年一套由林超賢執導及監製嘅警匪動作港產片，1997年11月首影，由張智霖、黃秋生、李若彤、陳法蓉同王敏德等參演。呢部同時係林超賢首次執導作品。

呢套戲從1997年11月27號至12月22號上映嗰陣，總共收咗六百三十七萬三千蚊港紙票房。

## 演員
* 張智霖
* 黃秋生
* 李若彤
* 陳法蓉
* 王敏德
* 程峰
* 蘭茜
* 張鴻安
* 張睿羚
* 張民光
* 唐文龍
* 李宇寧
* 林仲岐
* 陳永輝
* 陳志豪
* Leitao Mario De Meio
* 胡惠中
* 戚務帥
* 戚務振
* 何穗恆
* 林剛
* 謝偉賢
* 陸文衛
* 董偉強
* 麥詠麟
* 鄭振邦
* 王鍵
* 曾志忠
* 馮樂斌
* 秦小珍
* 葉廣儉
* 詹小玲
* 黃凱森
* 何應衡
* 鄭丹瑞
* 谷德昭
* 洪立明
* Danny Choi
* 陳子光
* Stephen Ma
* 張白雲
* Stephen Lau
* Jimmy Shin
* 曾偉龍
* 張旭燊
* 錢榮威
* 高明煥
* 金Chin-Min 
* 黃昌坤
* 金信學
* 彭立威
* John Chan
* 江富強
* 羅偉佳

## 出面網頁
* 
* Hong Kong Cinemagic網站上面《G4特工》嘅資料
龍蝦

**龍蝦**（學名：）係甲殼亞門十足目無螯亞目中嘅一個科，佢大概有45個品種。

同龍蝦科最接近嘅係蟬蝦科，兩者同屬無螯下目。屬於龍蝦科嘅屬包括真龍蝦屬、岩龍蝦屬、脊龍蝦屬同龍蝦屬。

龍蝦可以食，係經濟上重要嘅食物資源。龍蝦係巴哈馬最重要嘅出口嘢食。

## 特徵
雖然喺外形上龍蝦同海螯蝦非常類似，兩者都有堅硬嘅盔甲同外骨骼，但實際上呢兩個科嘅動物無親緣關係。兩者嘅最大嘅分別係，龍蝦嘅觸角好長、比較粗而且多刺，而且龍蝦無螯。海螯蝦嘅觸角就細得多，喺佢前三對腳上形成螯，尤其第一對特別大。

## 分佈
龍蝦生活喺溫暖海域度，例如加勒比海、地中海、南非，尤其喺澳洲同亞洲附近嘅海域。佢哋鍾意生活喺岩石同珊瑚礁嘅縫隙之中。

## 習性
龍蝦只喺夜間活動，食物包括蝸牛、貝殼、螃蟹、海膽、殘屍等。有時佢哋會成群結隊喺海底遷徙。佢哋可以通過觸角同外骨骼之間嘅摩擦發出一種尖銳嘅摩擦音，去嚇天敵。

一般龍蝦有群聚嘅習性。最近研究發現健康嘅龍蝦會避開被寄生蟲侵擾嘅龍蝦。

## 海鮮嘢食
就食用價值嚟講，最有意義嘅龍蝦係龍蝦屬中嘅大龍蝦例如中國南海龍蝦（**）。呢啲龍蝦嘅最長可達30至45厘米（唔計觸角），最重可達5千克。

活龍蝦嘅尾部必須稍微捲起，假如條尾係直嘅嘅話，燒熟咗啲肉就唔好食。一般龍蝦嘅肉比海螯蝦嘅乾，而且營養價值更高，除咗有豐富嘅蛋白質，重含有維他命B12同鋅。燒熟後龍蝦會變紅。

龍蝦肉係美味嘅嘢食，製法係可以白灼、芝士焗，係中國大陸名菜。喺中國大陸南方沿海亦經常用鮮活嘅龍蝦切片後生吃，稱為「刺身」。廣式海鮮有「龍蝦三吃」一講，即龍蝦肉分別生食同熟食，用龍蝦頭同外殼熬粥。大龍蝦嘅價格相當高昂，即使喺沿海城市，售價往往亦達到幾千蚊人民幣。部份廚師喺煮熟龍蝦前用Crustastun電死減少佢痛苦。

除咗大龍蝦之外，用嚟食嘅重有小龍蝦，一般係河鮮，佢重量同體積遠遠細過大龍蝦，價錢亦較平。

## 品種
* 錦繡龍蝦 *Panulirus ornatus* (Fabricius)
* 中國龍蝦 *Panulirus stimpsoni* Holthuis
* 波紋龍蝦 *Panulirus homarus* (Linnaeus)
* 雜色龍蝦 *Panulirus versicolor* (Latreille)
* 日本龍蝦 *Panulirus japonicus* (Von. Siebold)
* 日本脊龍蝦 *Linuparus trigonus*
* 棘刺龍蝦 *Palinurns elephas*
* 眼斑龍蝦 *Panulirus argus*

## 相


File:Palinurus vulgaris(01).jpg|棘刺龍蝦(*Palinurus elephas* syn. *P. vulgaris*)
File:PanulirusJaponicus.jpg|日本龍蝦(*Panulirus japonicus*)
File:Panulirus versicolor.jpg|雜色龍蝦(*Panulirus versicolor*)
File:Sashimi 伊勢エビ.jpg|日本龍蝦嘅刺身



## 參考

## 睇埋
* 海螯蝦 - Lobster
條碼掃描器

**條碼掃描器**，又叫做**條碼閱讀機**、**條碼掃描槍**，係一種電子輸入裝置，用嚟閱讀條碼，並且解讀條碼所包含嘅訊息。如果條碼掃描器係連接住電腦，讀咗條碼後會將個條碼代表嘅資料傳去電腦，好似用鍵盤輸入咁。

條碼掃描器被廣泛用喺超級市場、物流快遞、圖書館等，用嚟掃瞄商品、單據嘅條碼。

## 種類
技術上：
*雷射掃描器
*CCD掃描器
*攝影式掃描器

外型上：
*手持式
*座枱式
*鑲嵌式

連接方式：
*PS/2
*RS232 串連式
*USB
*無線網絡
*專用接口
大新縣

**大新縣**（壯語：Dasinh Yen），係中國廣西壯族自治區崇左市轄下嘅一個縣。面積2742平方千米，人口35萬，其中壯族人口34萬，大概佔咗成個縣總人口嘅97.2%（2010年）。郵政編碼532300。縣人民政府喺桃城鎮。

## 行政區劃

下轄5個鎮、11個鄉：
*鎮：桃城鎮、全茗鎮、碩龍鎮、下雷鎮、雷平鎮。
*鄉：龍門鄉、五山鄉、昌明鄉、福隆鄉、那嶺鄉、恩城鄉、欖圩鄉、振興鄉、寶圩鄉、堪圩鄉、土湖鄉。

## 自然資源
*列入國家保護珍貴植物：硯木、金花茶。
*列入國家保護珍貴動物：黑葉猴（一級）、冠斑犀鳥（二級）同埋白猴、白猿、金絲猴等珍貴動物30多種。

## 物產
*礦產：錳、鉛、鋅、水晶、朱砂、銅、鐵、金等22種，有「中國錳都」之稱。
*農產品：大米、玉米、大豆、紅薯、花生等。
*土特產品：苦丁茶、桂圓肉、桂圓酒、芋頭藥酒、蛤蚧、八角、玉桂、木棉花、木薯、杉、竹、金錢草、金銀花、硯木砧板等。

## 旅遊景點
*德天瀑布同埋板約瀑布
*明仕田園
*恩城自然保護區（國家級）
*那岸水庫
*龍宮洞
*黑水河濕地公園
*恩城格強河風景區
*沙屯多級瀑布
*養麗古城

## 名人
*黃乾曜（？ － 760），壯族。唐朝黃洞蠻同埋西原蠻首領。　
*張一民（1923 － ），壯族。民族史學家。
*農耘（1939 － ），壯族。作家。

## 出面網頁
* 大新縣人民政府網
茱萸

**茱萸**（讀朱如）係一種草木，常綠帶香，辟蟲。舊時重陽佩茱萸，以祛邪辟惡。
天等

**天等縣**（壯語：Denhdwngj Yen），係中國廣西壯族自治區崇左市轄下嘅一個縣。面積2159平方千米，人口43萬，其中壯族人口42.3萬，大概佔咗成個縣總人口嘅98.81%（2010年）。郵政編碼532800。縣人民政府喺天等鎮。

## 行政區劃

下轄4個鎮、10個鄉：
*鎮：天等鎮、龍茗鎮、進結鎮、向都鎮。
*鄉：都康鄉、寧幹鄉、馱堪鄉、福新鄉、東平鄉、進遠鄉、上映鄉、把荷鄉、小山鄉、金洞鄉。

## 物產
*礦產：錳、鐵、金、磷、水晶礦、重晶石礦、紅銻、黃鐵礦等10種。
*土特產品：天等大肉姜、天等苦丁茶、天等蕎頭、天等茴油、天等八角、天等貓豆。

## 旅遊景點

*都康田園風景區
*獅山銀湖
*龍角小天池
*龍茗八仙山
*向都百感巖
*把荷觀音巖

## 出面網頁
* 天等縣人民政府網
寧明

**寧明縣**（壯語：Ningzmingz Yen），係中國廣西壯族自治區崇左市轄下嘅一個縣。面積3698平方千米，人口43萬，其中壯族人口33.9萬，大概佔咗成個縣總人口嘅77.6%（2010年）。郵政編碼532500。縣人民政府喺城中鎮。

## 行政區劃

下轄4個鎮、11個鄉：
*鎮：城中鎮、明江鎮、愛店鎮、海淵鎮、。
*鄉：馱龍鄉、亭亮鄉、寨安鄉、峙浪鄉、桐棉鄉、那楠鄉、東安鄉、板棍鄉、北江鄉、思樂鄉、那堪鄉。

## 物產
*土特產品：大紅八角林、松香、優質桐棉松、砂仁、香蕉、甘蔗、菠蘿、黃瓜、乳豬、山羊。

## 旅遊景點

*花山巖畫
*隴瑞自然保護區
*花山溫泉度假村
*獨木成林

## 名人
*周元 （1894-1938），字凱之，壯族。國名革命軍少將、革命烈士。　
*甘懷義（1911 － ），壯族。做過廣西壯族自治區人大常委會副主任。

## 出面網頁
* 寧明縣人民政府網
可可西里山

**可可西里山**喺中國大陸青藏高原，地跨西藏同青海，係昆崙山脈嘅支脈，東西走向，總長度約莫500千米，平均海拔約莫6,000米。主峰係崗扎日，海拔6,305米。可可西里山係長江源頭之一楚瑪爾河嘅發源地。
欹巾

**欹巾**（欹讀倚或機），又叫**折角巾**同**林宗巾**，係頭巾一款，有折角。

相傳漢國有郭泰，字林宗，品學為時所重。≪後漢書≫郭泰傳記：「嘗於陳梁間行遇雨，巾一角墊，時人乃故折巾一角，以為林宗巾」。

大宋司馬光 《 山中早春 》 有詩：「欹巾望歸鴈，伏檻聽新雷」。
企鵝

**企鵝**（，學名：）係一種唔識飛嘅雀，屬於企鵝目，企鵝科。

企鵝主要係喺南半球生活，依家知道全世界有十七、八種企鵝，多數分佈喺南極，而其中環企鵝屬嘅漢波德企鵝、麥哲倫企鵝同黑腳企鵝都分佈喺較低緯度嘅溫帶地方，至於加拉帕戈斯企鵝，就分佈更加接近赤道；而完全喺極地生活嘅企鵝得皇帝企鵝同阿德利企鵝兩種。

## 特徵
企鵝可以話係地球上最唔怕凍嘅雀。佢哋全身鋪滿羽毛，而且皮下脂肪有兩三公分咁厚，呢種特殊嘅生理構造，令到佢咃喺-60℃嘅冰天雪地中，都能夠自由自在咁生活。

曾經分佈喺北極地區、依家絕嗮種嘅大海雀，可能同企鵝一樣咁頂得凍。兩種外表都好似，曾經俾人以為有親緣關係，令到喺發現企鵝嗰陣時，歐洲人幫企鵝改到個名好似大海雀咁。

企鵝同其他雀仔有好多共同特徵：身上有羽毛、重有又尖又硬又突出嘅喙、同埋有爪同鱗嘅雙腳。但係同其他鳥類好唔同，佢哋對翼唔發達，令佢哋唔識飛，亦都唔似其他走禽（例如雞、鴕鳥）咁，因為身體又肥又唔擅長跑。但係企鵝趾間有蹼，對翼都演化到好似槳咁樣。噉嘅身體構造，令佢成為擅長游水嘅動物。

喺陸地上企鵝都係企喺度嘅，佢大部分時間好似人咁用腳來行，但係由於身型肥，佢哋行路都行得好遴迍吓。喺冰天雪地下，如果被捕獵者追嘅話，佢哋會全身傾前伏低喺地下，個肚貼住冰面，好似撑船噉，用腳撑來快速逃走。

## 生活習性
### 企鵝住邊度
佢哋通常住喺赤道以南，喺人跡罕至嘅地方先至見到佢哋。有啲企鵝住喺好凍嘅地方，有啲就住喺熱帶地方。但其實企鵝唔鍾意熱天氣，只有喺凍嘅地方，佢哋先會快活。所以，喺遙遠嘅南極洲沿岸，住得最多企鵝。

### 企鵝個身體
佢哋睇落唔似雀，佢哋隻翼變成鰭狀，身體好似流線型，能夠輕快咁喺水入面游來游去。企鵝身上冚住一層厚厚嘅防水羽毛。喺呢層羽毛下面有一層比較柔軟嘅絨羽可以保暖。重有，佢哋層皮下面有層脂肪，可以防止體溫散失。

所有嘅企鵝身上都有類似嘅黑白花紋，呢啲花紋令到佢哋求偶嗰陣顯得更加醒目。

### 企鵝點搵嘢食
佢哋多數喺海面搵食，必要時，佢哋都可以潛落水底搵。皇帝企鵝係潛得最深嘅企鵝。佢哋能夠潛到落二百五十公尺深度搵食，留喺水底停留廿分鐘。佢哋個胃好大，可以離家去好遠嘅地方食飽飽先，然後再遊返去慢慢餵企鵝仔。

喺海度，企鵝非常醒目，重可以潛入水底565米深、廿二分鐘咁耐，亦都可以游出岸邊6到12公里遠，去捉小魚、磷蝦等等嘅嘢來食。

## 分類
**企鵝目 Sphenisciformes**
* **企鵝科 Spheniscidae**	 
** 王企鵝屬 *Aptenodytes*
*** 皇帝企鵝 *Aptenodytes forsteri*
*** 國王企鵝 *Aptenodytes patagonicus*
** 阿德利企鵝屬 *Pygoscelis*	 
*** 巴布亞企鵝（紳士企鵝） *Pygoscelis papua*
*** 阿德利企鵝 *Pygoscelis adeliae*
*** 南極企鵝（帽帶企鵝、頰帶企鵝、鬍鬚企鵝） *Pygoscelis antarctica*
** 冠企鵝屬 *Eudyptes*
*** 南跳岩企鵝 *Eudyptes chrysocome* :en:Southern Rockhopper Penguin
*** 北跳岩企鵝 *Eudyptes moseleyi* :en:Northern Rockhopper Penguin 
*** 峽灣企鵝（鳳冠企鵝、福德蘭企鵝）, *Eudyptes pachyrhynchus* 
*** 史納爾島企鵝 *Eudyptes robustus* :en:Snares Penguin
*** 皇家企鵝 *Eudyptes schlegeli* :en:Royal Penguin
*** 冠毛企鵝（豎毛企鵝） *Eudyptes sclateri* :en:Erect-crested Penguin
*** 馬可羅尼企鵝（長冠企鵝） *Eudyptes chrysolophus*
** 黃眼企鵝屬 *Megadyptes*	 
*** 黃眼企鵝 *Megadyptes antipodes*
*** 怀塔哈企鹅 *Megadyptes waitaha*
** 小藍企鵝屬 *Eudyptula*	 
*** 小藍企鵝（神仙企鵝） *Eudyptula minor*
*** 白鰭企鵝 *Eudyptula albosignata* :en:White-Flippered Penguin
** 環企鵝屬 *Spheniscus*	 
*** 黑腳企鵝（非洲企鵝、斑嘴環企鵝） *Spheniscus demersus*
*** 麥哲倫企鵝（麥氏環企鵝） *Spheniscus magellanicus*
*** 漢波德企鵝（洪氏環企鵝） *Spheniscus humboldti*
*** 加拉帕戈斯企鵝（加拉巴戈企鵝、加島環企鵝） *Spheniscus mendiculus*

## 相

File:Emperor Penguin Manchot empereur.jpg|皇帝企鵝係依家已知體型最大嘅企鵝
File:Little Blue Penguin (Eudyptula minor) -Adelaide Zoo.jpg|小藍企鵝係依家已知體型最細嘅企鵝


## 睇埋
* 紐西蘭鳥類一覽
* 南極洲

## 出面網頁

* Information about penguins at pinguins.info
* Integrated Taxonomic Information System
* Penguin information on 70South
* Penguin research projects on the web
* Penguin videos and photos  on the Internet Bird Collection
* Penguin World
* Penguins in Te Ara the Encyclopedia of New Zealand
* Seaworld Penguin Information
* "Lessons in a Land of Wind and Ice" from ''National Wildlife'' Magazine 1/15/2010
龍州

**龍州縣**（壯語：Lungzcouh Yen）係廣西壯族自治區崇左市轄下嘅一個縣。面積2,318平方千米，人口27萬{Cn}}，其中壯族人口26萬，大概佔咗成個縣總人口嘅95.8%（2010年）。郵政編碼532400。縣人民政府喺龍州鎮。

## 政區
下轄5個鎮、7個鄉：
*鎮：龍州鎮、下凍鎮、水口鎮、金龍鎮、響水鎮。
*鄉：八角鄉、上降鄉、彬橋鄉、上龍鄉、武德鄉、逐蔔鄉、上金鄉。

## 自然資源
*國家保護珍貴植物：梘木、金花茶。
*國家保護珍貴動物：白頭葉猴、黑葉猴、獼猴、大靈貓、果子貍、冠斑犀鳥等。

## 物產
*礦產：銅、鐵、錳、大理石。
*農產品：水稻、玉米、花生、木薯、瓜菜等。
*土特產品：金龍壯錦、龍州青龍刀、龍州梘木砧板、龍州桄榔粉、龍州山黃皮、大紅八角、蛤蚧、龍州菜刀、龍眼、棕櫚油、木菠蘿、青竹鱼。

## 旅遊景點
*左江風光
*響水瀑布
*紫霞洞
*跑馬洞
*雙龍戲珠
*水隴龍泉

## 名人
*譚浩明（1871 － 1925），壯族，舊桂系將領，做過粵桂聯軍總司令。

## 出面網頁
* 龍州縣人民政府網
陳寶國

**陳寶國**（）係中華人民共和國男演員，北京人，1977年喺中國中央戲劇學院表演系畢業。佢老婆趙奎娥都係演員，二人係中央戲劇學院同學，合作過多部電視劇。

佢主演過多部電影同埋電視劇，包括《北洋水師》（1996年，飾鄧世昌）、《大宅門》（2000年，飾白景琦）、《漢武大帝》（2002年，飾劉徹）同埋《一生為奴》（2004年，飾奕訢）等。

## 出面網頁
* 
* 陈宝国_腾讯娱乐
莫言

**莫言**（），原名**管謨業**（），係中國當代作家，山東高密縣出世，祖籍浙江龍泉。青島科技大學客座教授。1985年起，莫言受魔幻現實主義影響，創作咗一批帶有先鋒色彩嘅獨特作品，以大膽新奇嘅寫作風格著稱，小說《紅高粱家族》被導演張藝謀拍成電影《紅高粱》。2011年8月，莫言嘅長篇小說《蛙》獲第八屆茅盾文學獎。2012年獲得諾貝爾文學獎。

## 筆名
莫言係叫自己唔好講嘢口水多過茶。

## 榮譽博士
*  香港公開大學榮譽文學博士（2005年）
*  佛光大學榮譽文學博士（2013年）
*  榮譽博士（2014年）
*  澳門大學榮譽文學博士（2014年）
*  香港中文大學榮譽文學博士（2014年）
*  香港浸會大學榮譽文學博士（2017年）
*  香港大學名譽文學博士（2021年）

## 攷

## 出面網頁

* 
* 

類:濰坊人

類:香港浸會大學榮譽博士
類:香港中文大學榮譽博士
類:澳門大學榮譽博士

類:祖籍浙江
巴不得媽媽...

《**巴不得媽媽...**》（）係香港電視廣播有限公司嘅時裝溫情電視劇，由汪明荃、黃淑儀、錢嘉樂領銜主演，並由羅仲謙、黃智雯、鍾景輝同岑麗香聯合演出，監製潘嘉德。本劇係《巴不得爸爸...》嘅姊妹作。
法網狙擊

《**法網狙擊**》（）係香港無綫電視嘅時裝法律電視劇，由謝天華同楊怡領銜主演，並由森美、陳敏之同阮兆祥聯合演出，監製梁家樹同文偉鴻。
翰林軒

**翰林軒**（英文：**University Heights**）嚮香港島西半山蒲飛路23號。發展商由匯豐銀行、長江實業同埋遠東發展合作。屋苑同一平台上面分兩幢，1-3樓係停車場，3樓平台係露天平台兼住客會所，5至46樓係住宅單位（冇4、14、24、34、44樓數）。

## 個名
翰林軒近住薄扶林香港大學校園，所以有University Heights之稱，同旭龢道華懋集團嗰幢大學閣英文名「撞到正」。

## 附近
*寶雅山
*學士臺
*盈基花園
*嘉輝花園
*觀龍樓
*舊堅尼地城泳池

## 公共交通
*穿梭巴士邨巴（來回上環信德中心）
*九巴/新巴/城巴 經香港九龍新界及機場
*綠色小巴 23 號（循環線）- 厚和街
*綠色小巴 13 號（循環線）- 蒲飛路，加惠民道，西環邨
*綠色小巴 54 號（循環線）- 中環綜合碼頭，瑪麗醫院
*紅色小巴 - 銅鑼灣大丸

## 區內學校

*幼稚園 - 維多利亞（寶翠園）幼稚園、聖嘉勒幼稚園、聖公會幼稚園、聖保羅堂幼稚園、嘉諾撒聖心幼稚園、救恩學校、禮賢會學校、香港真光書院等。
*小學（11校網）- 聖嘉勒小學、聖士提反女子中學附屬小學、嘉諾撒聖心學校、英皇書院同學會小學等。
*中學（中西區）- 聖保羅男女中學、英皇書院、聖類斯中學、聖嘉勒女書院、英華女學校、聖保羅書院、嘉諾撒聖心書院等。
文章 (歌手)

**文章**（本名**黃文章**）係臺灣一歌手，印尼華僑，祖籍廣東潮州。活躍於1980年代，1990年代之後將歌唱事業重心慢慢移咗去中國大陸。

## 攷

類:祖籍廣東
SSSS

**SSSS**可以係：

* :en:Scandinavian Simvastatin Survival study
* 二次安檢（Secondary Security Screening Selection）
* :en:Server Side Session State
* 新加坡結構鋼協會（Singapore Structural Steel Society）
* :en:Society for Social Studies of Science
* :en:Society for the Scientific Study of Sexuality
* :en:Staphylococcal Scalded Skin Syndrome
SSSSSSS

***Sssssss***（喺英國發行嘅時候叫，喺日本嘅時候叫（怪奇！吸血人Snake））係1973年一部美國恐怖片，由、、、等演出，導演，片長99分鐘。電影嘅特技化妝由同負責。Sssssss得到1975年「最佳科幻電影」嘅提名。

戲中主角，大學學生David Blake（Dirk Benedict飾演），喺爬蟲兩棲類學者Carl Stoner博士（Strother Martin飾演）底下嘅實驗室做助理。Stoner博士訛稱為防俾實驗室被蛇咬傷，所以幫David注射，但之後David嘅身體變到越嚟越似過山烏。

## 參考

## 出面網頁
* 
* Sssssss | Cinema de Merde 

類:恐怖片
強颱風派比安 (2012年)

**強颱風派比安**（，國際編號：**1221**）喺2012年太平洋颱風季第廿一個俾人命名影響風暴。「派比安」呢個名喺由泰國提供，意思喺雨神。。

## 發展嘅過程
2012年10月4號下晝，有個熱帶擾動在關島嘅西北大約150海里嘅海面上面形成。

10月5號上晝9點25分，日本氣象廳將一個低壓區升咗做熱帶低氣壓，一齊發出埋烈風警報。

10月7號上晝1點30分，聯合颱風警報中心發佈咗熱帶氣旋形成警報。下晝9點05分，日本氣象廳升咗做熱帶風暴，隨後下晝11點，聯合颱風警報中心升咗做熱帶低氣壓。

10月8號上晝5點，聯合颱風警報中心升咗做熱帶風暴。上晝8點45分，日本氣象廳又升咗做強烈熱帶風暴。

10月9號上晝2點45分，日本氣象廳升埋佢做颱風。上午11時，聯合颱風警報中心升格做一級颱風。

10月10號上晝8點，香港天文台將佢升咗做強颱風。上晝11點，聯合颱風警報中心升咗佢做二級颱風。

10月12號上晝11點，聯合颱風警報中心升埋佢做三級颱風，但嗰日下晝5點又降番做二級颱風。

## 圖片庫

Prapiroon Oct 8 2012.jpg|10月8號
Prapiroon Oct 10 2012 0430Z.jpg|10月10號
Prapiroon Oct 11 2012.jpg|10月11號


## 攷

## 出面網頁

*http://www.jma.go.jp/ 日本氣象廳首頁
*http://www.usno.navy.mil/JTWC/ 聯合颱風警報中心首頁
*http://www.nmc.gov.cn/ 中央氣象台首頁
*http://www.cwb.gov.tw/ 中央氣象局首頁
*http://www.hko.gov.hk/ 香港天文台首頁
*http://www.smg.gov.mo/ 澳門地球物理暨氣象局首頁
豐乳肥臀

《**豐乳肥臀**》（）係中國大陸作家莫言嘅長篇小說。全書主要刻畫咗一個從抗日戰爭到改革開放之後嘅偉大阿媽形象。書中嘅阿媽同瑞典人馬婁亞牧師生咗上官金童，同其他人生咗其他姐妹，呢尐姐妹親屬係貫穿中國20世紀嘅權力高層和民間勢力，通過描寫家庭唻反映中國政治氣候嘅變遷，都表現咗莫言對於女性嘅愛戴、同情同埋讚頌。

## 獎項榮譽
1997年，莫言以《豐乳肥臀》攞咗大家•紅河文學獎，獲得高達十萬緡人民幣獎金。

莫言自己話：「你可以不看我所有的作品，但你如果要瞭解我，應該看我的《豐乳肥臀》。」

美國《出版者週刊》「引人入勝的細節，毫不畏縮的描寫……莫言的這部小說是一次感官的盛宴。」

## 攷
文章 (演員)

**文章**（）係中國大陸男演員，陝西西安人，中央戲劇學院表演系畢業。

## 屋企
* 阿爸阿媽都係公務員，阿爸喺中共陝西省委辦公廳任職，阿媽就喺陝西省政府做嘢。
* 老婆係藝人馬伊琍，女方比男方大8歲，兩人喺2008年結婚，有一女文君竹。

## 爭議事件
2014年3月28號，網上爆出已經結婚嘅文章讓準備喺3月31號出刊嘅大陸媒體拍到同另一個女星姚笛嘅偷拍照，兩人喺深圳共度6日5夜，並一齊去香港旅遊，期間幾次擁抱並勾手，地下情因而曝光。有媒體指出文章同姚笛嘅戀情始於2013年7月，當時文章老婆馬伊琍啱啱有第二胎，婚外情引起輿論一陣嘩然。

## 演出
### 電影（部份）
* 2011年 《萬有引力》飾 高遠
* 2011年 《失戀33天》 飾演 王小賤

### 電視（部份）
* 2006年 《錦衣衛》 飾 朱由校
* 2009年 《蝸居》飾 小貝
* 2010年 《雪豹》飾 周衛國
* 2011年 《裸婚時代》飾 劉易陽

### 話劇
* 2003年 《趙氏孤兒》飾 程嬰
* 2003年 《火臉》（2003年韓國釜山藝術節獲「最佳男演員獎」）
* 2003年 《家》 飾 三少爺
* 2005年 《茶花女》飾 阿芒

## 出面網頁
* 
* 文章论坛 - 卓越文章 文章官方论坛 文章全球粉丝团
* 文章_新浪博客
* 

類:中國電影演員

類:中國話劇演員

類:西安人
張涵予

**張涵予**（，）係中華人民共和國演員，北京市人，1988年中央戲劇學院表演系畢業。

## 電影作品（部份）
*2011年《鴻門宴》飾 張良
*2011年《建黨偉業》 飾 宋教仁
*2009年《十月圍城》飾 孫文
*2009年《建國大業》 飾 劉從文
*2008年《李米的猜想》飾葉傾城
*2008年《游龍戲鳳》飾林九
*2007年《集結號》飾穀子地
*2004年《天下無賊》客串
*2003年《手機》客串
*2002年《大腕》客串

## 出面網頁
* 
* 张涵予_新浪博客
* 张涵予_明星资料_互动资料库_影音娱乐_新浪网-

類:中國電影演員

類:中國配音員
星加坡結構鋼協會

**星加坡結構鋼協會**（**The Singapore Structural Steel Society**，縮寫**SSSS**）係星加坡組織，喺1984年成立，目標係聯繫起對分析、設計、施工、研究結構鋼感興趣嘅工程師、建築師等人。

## 出面網頁
* The Singapore Structural Steel Society
中華民國鋼結構協會

**中華民國鋼結構協會**（**Taiwan Institute of Steel Construction**）係臺灣一組織，以發展鋼結構工程嘅技術、促進鋼結構業嘅健全發展等作為宗旨。

## 出面網頁
* 中華民國鋼結構協會
馬拉拉

**馬拉拉**（ملاله یوسفزۍ‎，Malālah Yūsafzay，）係住喺巴基斯坦西北部嘅一位普什圖族學生，以爭取婦女權利而出名。馬拉拉通過博客介紹咗佢哋喺塔利班政權下嘅生活。馬拉拉後來贏到巴基斯坦第一屆全國青年和平獎。

2012年10月9號，馬拉拉坐緊校車返屋企途中畀塔利班槍手企圖暗殺，打中頭同頸，一度情況危殆，之後好轉。媒體報導因為呢單嘢，巴基斯坦同全世界有人示威，同情馬拉拉，批抨塔利班。

2013年10月10號，歐洲議會頒咗個薩哈羅夫獎畀佢。2014年同印度人薩蒂亞爾希（Kailash Satyarthi）一齊獲頒發諾貝爾和平獎，係歷年嚟最年輕諾貝爾獎得主。

## 攷
賣樓書

**賣樓書**，又叫做**售樓書**，係份説明書，地產商講解賣樓明細，派發畀買家。有時亦畀、投資者同地產代理事前參考。售樓說明書詳細過售樓單張好多，但係地產商賣樓，以前未必一定會派。

## 香港
而家賣樓書一書兩冊，一冊俗稱「售樓公仔書」，另一冊叫「售樓說明書」。售樓公仔書內容天馬行空，發展商介紹建築意念、畫家電腦虛幻圖、圖片集，有女模咁，吸引買家去買；而賣樓說明書，資料豐富啲。

## 內客
*物業中英文名
*物業地址、地圖位置
*發展商名稱
*單位實用面積
*平面圖
*分區發展大綱圖
*免責聲明

## 睇埋
*價單
*示範單位
*失實陳述
*入伙紙
*售樓同意書
三元里 (搞清楚)

**三元里**可以指：

*三元里，中國廣東省廣州市白雲區一個地名。
*三元里街道，中國廣東省廣州市白雲區入面一街道。
*三元里站，中國廣東省廣州地鐵2號綫一個車站。
喬家大院

《**喬家大院**》（）係中國一齣電視劇，2005年3月3號開拍，2006年2月13號喺中國中央電視台首播，一共45集，劇情背景係大清晚期咸豐至光緒年間，山西祁縣晉商家族喬家嘅故仔。
中國共產黨第十八次全國代表大會

**中國共產黨第十八次全國代表大會**，簡單叫做**中共十八大**，喺2012年11月8號會喺北京召開，到時會選出中國共產黨新一屆嘅領導層，包括中央委員會同埋中央紀律檢查委員會。再喺之後由中央委員會選出中央委員會總書記、中央政治局、中央政治局常委會、中央書記處同埋中央軍事委員會。

### 中央政治局常委
2012年11月15號十八屆一中全會後公佈，成員回復原來7人編制：
#習近平（中央委員會總書記、中央軍委主席）
#李克強
#張德江
#俞正聲
#劉雲山（中央書記處書記）
#王岐山（中央紀委書記）
#張高麗

## 睇埋
*社會主義核心價值觀

## 攷
真情告白

《**真情告白**》係中國大陸一齣愛情電視劇，1999年由廣州千秋影視傳播出品，2000年喺無綫電視翡翠台播，一共20集，由胡兵、瞿穎領銜主演。
陳玉樹

**陳玉樹**教授（Professor **CHAN Yuk-shee**，）係香港教育家，嶺南大學前校長。

## 簡歷
陳玉樹讀過何明華會督銀禧中學同埋香港中文大學崇基學院（修讀工商管理），其後去美國柏克萊加州大學深造，先後獲頒發工商管理碩士、經濟學文學碩士同埋經濟財務學哲學博士學位。曾喺香港中文大學、美國西北大學同埋南加州大學任教。

返到香港之後，陳玉樹喺1990年加入香港科技大學，出任當時嘅財務及經濟學系副主任同埋財務學教授，1993年做商學院創院院長，2001年獲委任為學術副校長，2007年出任嶺南大學校長，2012年10月因個人同健康考慮而決定辭任校長一職。

陳玉樹喺2017年5月22號病逝，享年63歲。

## 個人榮譽
### 勳銜
* 太平紳士（2003年）
* 銅紫荊星章（2005年）
* 銀紫荊星章（2012年）

### 榮譽院士／博士
* 香港公開大學榮譽大學院士（2006年）
* 香港科技大學法學榮譽博士（2012年）

## 攷

類:經濟學家

類:香港科技大學榮譽博士

類:癌死者
施漢諾

**施漢諾**親王（）係柬埔寨王國國王、太上王，係諾羅敦同埋西索瓦兩大王族後裔。

施漢諾喺金邊出世，1941年4月23號繼承王位，1945年4月13號帶領柬埔寨獨立。1955年放棄王位，1960年做國家元首。1970年3月因為政變流亡中華人民共和國，一直受到元首待遇。1993年9月，柬埔寨議會頒佈新憲法，確認柬埔寨重新實行君主立憲制，施漢諾再次成為國王。2004年10月7號正式宣佈退位，由王子西哈莫尼繼位。

退位之後，施漢諾身體狀況一直都唔好，經常往返中國同柬埔寨接受醫治，最終喺2012年10月15號凌晨，施漢諾喺北京病死，終年89歲。

## 攷

## 出面網頁
* King-Father Norodom Sihanouk of Cambodia

類:國王
范鴻軒

**范鴻軒**（，）係臺灣男演員，祖籍河北。喺電視劇《包青天》入面飾演過公孫策。
標準軌

**標準軌**係國際鐵路協會喺1937年制定嘅1435mm（等於英制嘅4呎8吋半）標準軌距，闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

## 歷史
標準軌最先由使用鐵路嘅英國提出。設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距，並成功說服到火車製造商生產4呎8½吋（即係1435毫米）軌距嘅機車同車輛。由於史提芬遜成功設計嘅鐵路係眾人嘅模仿對象，令到呢個軌距流行。1845年英國皇家專員建議用4呎8½吋做標準軌距。1846年英國國會通過法案，要求將來所有嘅鐵路都使用標準軌。除咗英國嘅大西部鐵路（Great Western Railway）係用寬軌之外，英國嘅主要鐵路都係標準軌。大西部鐵路亦喺1892年改成標準軌。

有關4呎8½吋軌距嘅來源，有人認為喺古羅馬戰車嘅輪距。但亦有人指出可能係因為早期鐵路的軌道外側距離喺5英呎，而鐵軌頂寬喺1¾英吋，所以內側軌距就係4呎8½吋。

## 各國應用

喺傳統鐵路上，世界上大多數國家用標準軌，集中喺西歐、北美、北非、中國。

大部分高鐵技術都基於標準軌開發，世界上已有嘅高速鐵路系統幾乎全部採用標準軌，包括鐵路用窄軌嘅日本、台灣等，以及使用傳統鐵路使用寬軌嘅西班牙、葡萄牙等地。

傳統鐵路用窄軌嘅國家，喺高速鐵路上全部改用標準軌，咁樣做可以提高高速運行下嘅穩定性。

俄羅斯同芬蘭就採用5英尺寬軌高速鐵路，令佢喺境內嘅傳統鐵路軌道兼容。

「標準軌化」係指將窄軌或寬軌改建成標準鐵軌。

## 出面網頁
*交通部鐵路改建工程局（台灣）
珠江文明

**珠江文明**（粵拼：Zyu1 gong1 man4 ming4）係指嶺南喺史前時代發源到近現代產生嘅文明。佢有好多本土嘅文化（例如係南越人嘅文化），後嚟再由中原嗰頭攞咗啲漢人移民帶嚟嘅文化。自從大秦皇朝（公元前 2 世紀）開通靈渠、大庾嶺、同瀟賀古道之後，長江同珠江兩大水系互通，嗰時嘅中原文化就自然咁傳咗入嶺南度。大唐皇朝（公元 7 至 10 世紀）之後，中原經過南雄遷珠江三角洲移民，就有咗 156 姓。打後喺北宋至大元帝國嗰 200 幾年間，有三次漢人大規模移民去珠璣巷，然後再南遷。廣東嗰頭重因為佢靚嘅地理位置做埋海上絲綢之路嘅發祥地。

## 遺址
### 鹹頭嶺遺址
喺深圳嘅鹹頭嶺新石器時代遺址出土咗大量嘅紅燒土、陶質生活用具同埋錛、斧、鑿、鏟、刀等嘅磨制石器同打制石器。經過測定表明，鹹頭嶺出土嗰啲器物係喺公元前 6000 年至 7000 年前嘅新石器時代（Neolithic Age）中期嘅嶺南人嘅作品，從而將珠江文明嘅歷史推至公元前 7000 年之前。喺嗰度發現嘅器物充分說明咗珠江文明嘅歷史一啲都唔謯過黃河文明同長江文明。

### 大黃沙遺址
公元前 5600 年左右－喺深圳龍崗區葵涌鎮掘到，以彩陶盤同碗為特色。

### 大梅沙遺址
公元前 6250 年左右—深圳鹽田區大梅沙村；陶器有夾砂同泥質兩種，器種有釜、罐、碗、豆、器座、支腳呀咁，紋飾以繩紋為主，重有劃紋、葉脈紋、水波紋、貝印紋、指甲紋、附加堆紋等等。石器就有斧、錛、刀、拍、礪石呢啲。

### 小梅沙遺址
公元前 6250 年左右—深圳鹽田區小梅沙渡假村，陶器有夾砂陶和泥質彩陶，燒造嘅火候低，陶器紋飾有繩紋、貝劃紋、刻划水波紋，彩陶器有圈足盤，器胎夾均勻嘅細砂，器表打磨完之後上咗灰白色嘅陶衣，再繪赭紅色彩，以浪花、線條、鏤孔組成圖案，表現出好高嘅藝術水平。石器係打製嘅燧石石器，用間接打擊法兩面加工製成，器形細啲。

### 洪婆山沙丘遺址
公元前 4000 年左右—江門新會區南部崖門鎮梁黃屋村，陶片同磨製石器，陶片質地係夾砂陶同泥質陶，器形有陶釡、陶罐等，石器就有石斧、砍砸器呢啲。

### 禮樂圍遺址
公元前 4000 年左右—江門新會區南部崖門鎮崖南農林場，夾砂陶片，有黑陶同灰陶兩種，器形有陶釡、陶罐等，器表有刻劃紋、編織紋、細繩紋等做裝飾。

### 寶鏡灣遺址
公元前 4200 年左右—珠海高欄島風猛鷹山，陶器多數係夾砂陶，冇乜泥質陶，器類有釜、罐、缽、盤、豆、杯、器座、支座、器蓋、箅形器、陶條、支腳、紡輪等，其中釜類最多。

## 睇埋
*嶺南文化
*南越
*百越

## 攷

## 參考

* Churchman, C. (September 14, 2016). *The People between the Rivers: The Rise and Fall of a Bronze Drum Culture, 200–750 CE*, USA: Rowman & Littlefield Publishers, . ISBN-10 1442258608.
* Faure, D. (1996). *Becoming Cantonese, the Ming dynasty transition*. Unity and diversity: Local cultures and identities in China, 37-50.
* 王哲. (2012). 广东西樵山: 珠江文明的 “灯塔”. 资源导刊: 地质旅游版, (12), 62-63.
* 曾骐. (2012). 珠江文明的灯塔: 南海西樵山古遗址. 广西师范大学出版社.
西哈莫尼

**西哈莫尼**（，）係柬埔寨現任國王（2004年10月14號即位）。

西哈莫尼喺金邊出世，係前國王西哈努克嘅仔，1993年8月做柬埔寨駐聯合國教科文組織代表（大使），1994年被封為親王，2004年10月國王西哈努克喺北京宣佈因健康原因退位，首相洪森、國民議會議長拉那烈親王等9人喺金邊王宮舉行會議，推選西哈莫尼繼任。
嶺南通

**嶺南通**（）係能夠喺中國廣東省21個城市使用嘅交通儲值卡，由廣東省委督辦、廣東省交通運輸廳部署，並由廣東嶺南通股份有限公司聯合各地市運營主體發行。

佢前身係羊城通，所以同羊城通一樣，可以喺巴士、地下鐵、渡輪等交通工具畀錢，亦可以喺絕大多數的士、士多（OK便利店，7-11便利店等）找數。

## 用得嘅地方
而家嶺南通可以喺廣州、佛山、肇慶、茂名、湛江、陽江、江門、韶關、惠州、河源、汕尾、雲浮、揭陽、清遠、潮州、梅州、珠海、中山、汕頭以及深圳、東莞部分。

## 睇埋
* 深圳嘅深圳通
* 香港嘅八達通
* 澳門嘅澳門通

## 出面網頁
* 岭南通首页
森口尚史

**森口尚史**（）係一位日本醫學研究員，東京大學醫學部附屬病院特任研究員。

2012年10月佢宣稱從新型萬能細胞（iPS細胞）培育出心肌細胞，移植到6名嚴重心力衰竭患者進行治療，呢次係利用iPS細胞做嘅世界首宗臨床應用案例。兩日後單嘢俾人踢爆係假嘅。
牛丸

**牛丸**係中國潮州嘅特色小食，牛肉整成肉丸。香港早年就有唔少潮州或汕頭人移民過來，故此牛丸亦落地生根，流行香港。

## 史
牛丸源自客家菜。早年賣牛丸嘅小販，多數係客家人。小販行過汕頭街頭巷尾，擔住牛丸，一路挑，一路賣。晚黑，韓江一帶，韓堤路八角亭到公園後面，成日有艇穿梭，船頭掛盞燈仔，為泊嗰處嘅客家貨船賣宵夜，賣牛丸湯。二十世紀四十年代，新興街一帶飲食攤檔好多，羅錦章造牛丸最出名，有特色。以後又有外馬路大香山牛丸同鎮邦街牛丸，檔檔嘢食都賣。改革開放以後，牛丸成為潮汕美食美名遠揚，壟美齋牛丸，用料上等，口味正宗，最爲出名。

## 香港
潮州嘅手打牛丸非常出名。之不過香港出嘅牛丸，無潮州牛丸咁咬口。牛丸同牛筋丸等肉丸，多為香港冬季打甂爐常用佐料。亦用來送湯麵同河粉、米粉，如魚蛋牛丸麵、牛丸米等。

一九九九年，消費者委員會測試香港賣嘅牛丸樣本卅五種，有個樣本，有水楊酸，另一樣本，含過量苯甲酸，唔合法例，其餘均測試及格。

周星馳導演《食神》入面，就以「爆漿攋尿牛丸」為內容之一。

## 註

## 睇埋
* 魚蛋
* 墨魚丸
* 貢丸
* 香港街頭小食
司徒文俊

**司徒文俊**（**Szeto Man Chun**，）係香港一足球員，可以司職防守中場同埋中堅等中後場多個位置。

## 足球圈生涯
司徒文俊出身於南華足球隊青年軍，香港甲組足球聯賽球員生涯效力過愉園、西貢朋友、二合、南華、傑志、東方等多支球會。

2000年2月10號香港足球代表隊對星加坡足球代表隊嘅比賽，司徒文俊首次披上香港戰衣。佢合共為港隊上陣45次，射入1球。

2008年開始，司徒文俊亦喺香港有線電視講波，評述過意大利甲組足球聯賽、FIFA世界盃等足球賽事。

2009年畀香港足球總會請做青少年技術及發展助理主任，2011年3月起並擔任香港21歲以下代表隊主教練。

## 出面網頁
中興通訊

**中興通訊**（、）係中華人民共和國一間開發生產通訊設備同埋終端嘅公司，1985年成立，前身係**深圳市中興半導體有限公司**；總部設喺深圳，董事長係侯為貴，總裁係史立榮。

2004年12月9號，中興通訊成為中國內地首間A股上市公司喺香港招股上市。

## 睇埋
* 

## 出面網頁

* 中兴通讯股份有限公司
華為

**華為**（；；）係一間生產銷售通信設備嘅民營通信科技公司，喺1987年成立，位置喺廣東省深圳市龍崗區坂田華為基地入面。佢主要涉及通信網路入面嘅交換網路、傳輸網路、無線同埋有線固定接入網路同埋數據通信網路重有無線終端產品比較多，為世界各地通信運營商同埋專業網路擁有者提供硬件設備、軟件、服務同埋解決方案。

## 爭議
華為嘅業務發展得好廣，好多時候傳媒都會關注佢哋嘅產品同營銷，但亦因為咁，加上佢哋同中國政府嘅關係，引起一啲爭議。

### 新加坡54週年國慶嘅銷售活動風波
喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。新加坡國會議員林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。

## 參考


## 出面網頁
* 
* Huawei - A leading global ICT solutions provider
*
乾炒牛河

**乾炒牛河**係廣東菜式嘅一種，主要以河粉、牛肉、芽菜、韭菜炒成，有啲似泰式pad see ew。喺廣州、香港以至海外嘅粵菜酒家、香港嘅茶餐廳，乾炒牛河幾乎成為必備嘅菜色。

## 製法
乾炒牛河嘅主要材料河粉，通常煮法係放湯，或炒製。炒製就分為加入茨汁嘅濕炒，同唔加茨汁嘅乾炒。乾炒牛河嘅製法係先將嫩牛肉炒至半熟。然後落油，炒香芽菜、韭菜同洋蔥，落河粉快炒，加入醬油同熟油，最後再放入之前嘅牛肉炒勻。乾炒牛河講究「鑊氣」，一定要猛火快炒。要炒勻之餘，手勢唔可以太快，唔係啲粉就會碎。炒出嚟啲河粉要乾身，油嘅份量亦一定要準確控制，油太多就會出油咁就唔好食，油大少又黐底。因此乾炒牛河被認為係考驗廣東廚師炒菜技術嘅一大測試，手藝好壞一試就知。
## 睇埋
*濕炒牛河
*泰式炒貴刁
*炒貴刁

類:河粉
漢諾威

**哈陸發**（；或；；）係德國下薩克森州嘅首府，喺萊納河邊，面積204.01平方公里，人口516,221（2007年1月）。

漢諾威係工業製造業高度發達嘅城市，2000年重舉辦咗世界博覽會。

## 出面網頁
* 汉诺威欢迎您 -

## 文獻
天佑沙皇

《**天佑沙皇**》（或者叫做《**上帝保佑沙皇**》，俄文：*Боже, Царя храни!*，拉丁轉寫：*Božě, Carǎ hrani!*）係俄羅斯帝國歷史上嘅第二首國歌。

## 歌詞
日本赤軍

**日本赤軍** () 係一個喺日本嘅共產主義武裝組織，由1971到2001年期間存喺，喺1970同1980年代最活躍。佢同 (PFLP) 、利比亞嘅卡達菲、敘利亞、同北韓有密切嘅合作關係。

日本政府同美國國務院都視佢為恐怖主義組織，因爲呢個組織主張推翻日本皇室同埋日本政府，同時嘗試喺全世界推動「革命」。

## 簡史
日本赤軍喺1969年由日本共產主義者同盟分離，1971年由重信房子同埋丸岡修喺巴勒斯坦正式宣告成立，1974年定名為「日本赤軍」。

2000年11月，日本赤軍「最高指導者」重信房子喺大阪府高槻市落網。2001年4月，重信房子喺監入面寫咗《日本赤軍解散宣言》（），宣告日本赤軍解散。

## 發動恐襲
自1970年代到1980年代，日本赤軍向全世界從事多宗恐怖活動。

*特拉維夫機場掃射事件：1972年5月30號，24名平民同2名日本赤軍成員喪生
*杜拜日航劫機事件：1973年7月20號
*拉裕事件：1974年1月31號
*日本駐科威特大使館佔領事件：1974年2月6號
*海牙事件：​​1974年9月13號
*馬來西亞吉隆坡事件：1975年8月4號
*達卡日航劫機事件：1977年9月28號
*馬來西亞航空653號恐怖劫機事件：1977年12月4號
*雅加達事件：1986年5月14號
*三井物產支店長綁架案：1986年11月15號
*那不勒斯事件：1988年4月

## 攷
黎柏勇

**黎柏勇**（，）係香港一退役足球員，司職守門員。2012年，黎柏勇加盟太陽飛馬，擔任守門員教練。

現任喇沙書院電腦及體育科老師。

## 出面網頁
* HKFA
* 太陽飛馬足球隊
李思明

**李思明**（**Lee Sze Ming**，）係香港一足球員，可以司職中前場多個位置，係全世界首名喺巴西足球代表隊身上攞到入球嘅唐人。

## 攷

## 出面網頁
* 
* 

類:福建體育會球員
潘玉良

**潘玉良**（），初名**陳秀淸**，**張玉良**。江蘇省揚州人。係中國西洋畵家兼水墨畵家、雕塑家。

潘玉良喺江蘇省揚州一個貧農家庭出世，初名**陳秀淸**，後改名**張玉良**，佢喺一歲喪父，八歲喪母。13歲時佢俾舅父賣去妓院做歌女，1913年蕪湖鹽督潘讚化幫佢贖身同納佢為妾。靑年期潘玉良佢喺上海美術專科學校讀書，1921年留學法國里昻，巴黎同意大利羅馬嘅美術學校。

1929年返國後做上海美術專科學校西洋畵科主任，1930年做南京中央大學油畵敎授。

## 出面網頁
*從孤兒成爲大師─潘玉良：巴黎彩之華
*嶺南畵派 潘玉良
*expresspaintings 潘玉良作品賞析
*"Pan Yuliang's Paintings", Jennifer Cody Epstein Website 
*"Pan Yuliang", Anhui Museum 
*"Pan Yuliang 2", Anhui Museum 

類:揚州人
扒

**扒**，係食得嘅塊狀肉，用燒同煎炸等嚟煮熟，就咁食或者加汁。多人食嘅有牛扒、豬扒同雞扒。

## 名
英文嘅「steak」就多數解**牛扒**，解其他扒，會加嗰樣嘢嘅名，好似劍魚扒、鹿肉扒噉。

唐字名叫「**肉排**」，意思係排骨嘅肉。上海係中國其中一個比較早有西餐食嘅地方，而上海話嘅「排」同粵語嘅「扒」差唔多音，所以由上海傳到廣東嗰陣，粵語就變咗叫「肉扒」，譬如叫「牛排」做「牛扒」。（考：上海吳語「排」聲母唔送氣、讀陽去調而調値如粵語陽上調，汀州（福建、三明、寧化、龍岩、長汀）、廣東（廣州、從化、韶關、新豐、清遠、連南、揭陽、揭西）、廣西（玉林、北流）客家話「排」聲母送氣、讀陽平調而調値如粵語陰上調。）

## 參考
Hoegaarden 啤酒

**Hoegaarden 啤酒** 係種比利時啤酒牌子，以專製比利時白啤（Witbier）出名。由比利時人 Pierre Celis 喺 1966年創立。
富東邨

**富東邨**（）係香港離島一個公共屋邨，嚮新界大嶼山北東涌新市鎮，1997年入伙。

## 附近
*昂坪360
*東涌市政大樓
*東涌海濱路
*東涌站 (東涌綫)
*東涌健康中心
*東涌新發展碼頭
*東堤灣畔
*東薈城
*映灣園
*海堤灣畔
*逸東邨
*諾富特東薈城酒店

## 參考

## 出面網頁

*房屋署富東邨資料
東涌

**東涌**可以係：
*東涌鎮 (廣州)：中國廣東廣州番禺區下轄嘅鎮。
*東涌 (香港)：香港新界大嶼山嘅一個地方。
*東涌鎮 (汕尾)：中國廣東汕尾城區下轄嘅鎮。
*東涌 (深圳)：喺中國廣東深圳大鵬半島嘅地名。
*東涌站：多處。
五山站

**五山站**係廣州地鐵一鐵路站，喺2006年12月30號開通，車站位於天河區岳洲路同粵漢路交界，呢個站以紫色作為主色。

## 地鐵線路

## 車站出口
* A：粵漢路、華南農業大學正門、華南理工大學
* B：五山路
** B1：岳州路、粵漢路、肯德基
** B2：（未開通）
* C：五山路、岳州路、岳州路後街、華南理工大學、五山郵局
* D：（未開通）

類:天河區鐵路站
溫莎大學

**溫莎大學**（，係加拿大安大略溫莎市嘅一間公立大學，1857年創校嗰陣係一間叫做 Assumption College（聖母升天學院）嘅天主教專上學院，1919年前後納入西安大學（University of Western Ontario）體系，1953年脱離西安大學並獲准升格成為大學，1956年獲准改稱大學，1962年轉為公立大學並正式改名做溫莎大學，呢次係第一次有教會大學變成公立大學。

## 體育
溫莎大學有17隊校隊，總稱 Windsor Lancers。

## 舊生
* Marie Howe⸺詩人、大學教授
* Pierre Granger
* Amanda Tapping
*Charles Coughlin

## 參考

## 連出去
*  
*  聖母升天學院嘅歷史
保鏢 (臺灣電視劇)

《**保鏢**》係1974年華視製作嘅古裝武俠連續劇，經典主題曲《保鑣》，由趙燕翎主唱。

1974年9月，由陳明華編劇，葉文宗、冠恆祿導演，響黃金時間8點播出。每晚90分鐘，收視第一。演員破紀錄多，包括衛子雲、龍隆、張允文、張珀舟、陳松勇、趙強、丹陽、凡偉、王滿嬌、丁翠同埋尤美演出。

## 參考
乾燒伊麪

**乾燒伊麪**係香港或者廣東嘅一種麪食，喺飲宴中都幾常見。而去到香港以外嘅港式餐廳，乾燒伊麪亦都係幾常見嘅一種菜式。

乾燒伊麪嘅主要材料係菇類（例如冬菇絲、草菇絲等）同伊麪，以韮黃同蠔油汁炒製而成。由於當中無肉類，可視為一種素菜，不過由於有好多油分，所以被認為係唔健康食物。

## 參考
炒麪

**炒麪**係用炒嘅方式煮嘅麪，遍佈中國各地，品種繁多，可以用各種麪條配任何食材。用嘅麪條有米麪、寬麪、細麪、刀削麪、麪片、粉絲等。口味以鹹為主。炒製時配以醬油，色澤醬黃，有光澤。中國長江以南部分地區加少少黃酒調制，具有香氣四溢之感，好似豉油王炒麪、時菜肉片炒麪等。肉絲炒麪雖然叫「炒麪」，不過有時個麪係用油炸。

日式炒麪好幼細，類似中國嘅掛麪，配埋有顔色嘅蔬菜細絲，好似黃色椰菜，油多，基本無湯，比較細緻，配合日本炒麵醬油炒，味道香酥適口，份量細，用碟裝。

炒麪喺清朝末期傳入美國，英文有一個詞彙「」，就係炒麪，出自台山話發音，但ng喺英文演變成n。歐美國家中餐館嘅「炒麪」比日本炒麪粗，配菜亦粗大，油少湯多，亦係用碟裝。

## 炒麪一覽
* 乾炒牛河
* 乾燒伊麵
* 星洲炒米
* 上海粗炒
* 糌粑
* 肉絲炒麵
* 廣東炒麵（英語：Chow mein）
* 時菜肉片炒麵
* 福建炒麵
* 日式炒麵
* 炒貴刁
強退 (網絡用語)

**強退**係中華人民共和國嘅網絡用語。後成為大陸新聞常用詞。

根據中華人民共和國網站百度百科、互動百科，「強退」係用作網上遊戲嘅動詞，表示玩家喺遊戲重未分出勝負就退出遊戲，不論原因係玩家因素定係其他因素。但廣義嘅意思同用法已遍及中華人民共和國嘅各個範疇。

**強退**亦係中國大陸網民喺討論區中嘅常用詞。喺TVB嘅微博中亦曾經有人用過強退一詞。

## 新聞團體
### 大陸
*中國網，「白熾燈強退令開始實施部分消費者難接受」
*中關村系線，「實時加入解決了競技遊戲『掉線』、『強退』的最大困擾。」
*金融界(Jrj.com)，".....，上海一名自閉症患兒遭遇學校強退，......"
*新浪網，".....筆者在使用過程中出現過強退、輸入法無振動等BUG...."
*人民網嘅新聞標題「公租房應退不退強退！罰款！」

### 香港

## 網絡例子
*優酷網，視頻："傲霜被強退，元首憤怒了"
*鳳凰網，"摩托羅拉員工門前抗議工作19年48小時遭強退"

## 參考

## 睇埋
*中國大陸網上語言一覽
*網絡語言
*草泥馬
*河蟹
*光環
慶盛站

**慶盛站**可以係：
* 南沙北站，（舊名叫做慶盛站）廣深港高速鐵路嘅車站
* 慶盛站 (廣州地鐵)，廣州地鐵4號線嘅車站
河蟹

**河蟹**，即普通話「和諧」嘅諧音，係出自並經常出現喺中國大陸網絡上嘅網絡語言。中共推行「和諧社會」政策，喺屏蔽色情暴力信息嘅同時，亦將「不利社會和諧穩定」嘅信息強行刪除或屏蔽。

## 內地網上
喺中國大陸嘅部分論壇，「和諧」一詞本身已成為「被封禁」嘅關鍵詞。

為繞過呢個屏蔽，網民以「河蟹」或者其他諧音代替。網民重用埋繁體字同埋喺字同字之間加標點符號嘅手段，減少被「河蟹」嘅機會。同時，明朝時期用嚟諷刺嚴嵩嘅民歌《京師人為嚴嵩語》「但將冷眼觀螃蟹，看爾橫行到幾時﹁”，文中「螃蟹」亦改成「河蟹」，而喺網上流行。

大陸網民就以「河蟹」一詞代指封鎖、掩蓋負面消息、控制新聞同言論自由嘅行為，同時亦有螃蟹「橫行霸道」嘅意思。河蟹亦有逮捕之義，例如**河蟹你**，指中國大陸用有關部門等相關權力拉咗將一啲會因公職（例如律師）和盤透露出真相，或中國大陸唔想公佈嘅信息公佈出來嘅人，並處以莫須有罪名。

## 參考
大塊田

**大塊田**（Old bitch）來源可能係1970年代以後啲香港電影文化，廣東話潮流用語。例如1996年電影《旺角揸fit人》裏面，吳鎮宇演出嘅古惑仔角色「𡃁坤」（Kwan）經常以「淫賤大塊田」來形容女性。

## 詞解
《旺角揸fit人》裏面叻君嘅其中一句對白字幕（4:38）：「呢個驅風去濕淫賤大塊田（英文：You old bitch！）」

大塊田，意指經常同好多人或同一個人發生性關係嘅中年女人，暗喻係**淫婦**，因此佢係含貶義同歧視嘅形容詞。

佢可以分為「田」同「大塊」去分析。*田*係指農夫日鋤夜鋤嘅田地，比如有豐富性經驗嘅女性嘅身體。*大塊*係指年紀大，即中女之上。

## 草根色情文化
網上亦有人用*大塊田*形容女人。Youtube，有用戶講過：「驅風去濕淫賤大塊田,,,,,,,﻿」。

Uwants有帖子標題係「插番幾下！淫賤大塊田」。

高登討論區一個關於J圖同性幻想討論，入面有人又引用該電影對白，又繼而暗示田蕊妮。

## 用法差異
*「大塊田」可以係一個花名（雅號），亦可以係粗口。
*呢頁嘅詞解同田蕊妮嘅花名「大塊田」無關。
*字面意思：北方官媒用過「大塊田」字眼，以普通話一句陳述：「現在種大塊田，方便機械化作業」。但以粵語性暗示含義解讀，會係：「而家好大塊田，方便幾支跳蛋抽插（*機械化作業*）」，未知大陸人有冇相關暗示。

## 參考


## 睇埋
*標題黨

## 拎
*
身體

**身體**（）係每個生物嘅實體之稱。身體係生物嘅外表，可以表示生物嘅健康程度，以表示該生物係唔係死咗。

## 人體
人體主要組成部分有頭、頸、軀幹、雙臂同雙腿，另外包括呼吸、心血管、神經系統同其他內臟，每部分由細胞構成。

一般人喺鏡度睇到嘅自己就係「人體之外表」。

## 睇埋
* 生物學
旺角揸fit人

《**旺角揸Fit人**》係一部由吳鎮宇、李麗珍等演員主演嘅港產片，類型係犯罪動作片。

## 故仔
叻君係一個本性純良嘅青年，但加入咗黑社會，並且不斷被身邊嘅親戚朋友，同大佬出賣，後而趕盡殺絕。當叻君經過被出賣同迫害嘅黑暗人生後，佢發誓要做一個最壞嘅壞人，人格變得喪盡天良。但其實佢只不過係一個為世所迫嘅受害者。

## 出面網頁
*影評-旺角揸Fit人
虛擬主機

**虛擬主機**，又叫做**虛擬伺服器**、**主機空間**或者**網頁空間**，虛擬並唔係話佢唔存在，而係因為空間係由實體嘅伺服器延伸而來，佢個硬件系統可以基於伺服器群，又可以基於單個伺服器。

佢嘅技術，係用嚟節省伺服器硬體成本嘅，虛擬主機技術主要應用於HTTP、FTP、EMAIL等多項服務，將一部伺服器嘅某項或者全部服務內容邏輯劃分為多個服務單位，對外表現為多個伺服器，從而充分利用伺服器硬件資源。如果劃分係系統級別嘅，就叫做「虛擬伺服器」。

## 點解要用虛擬伺服器
### 提高性能
有時單個伺服器滿足唔到使用需求，或者係單個伺服器可以達到呢個要求，但係成本太高。所以就用虛擬伺服器來達到運作需求。

### 降低成本
多個虛擬伺服器，可以通過軟件架設喺同一個實體伺服器上邊，而每個虛擬伺服器都可以提供伺服器嘅所有功能，咁樣相對嚟講，每個虛擬伺服器嘅成本都可以降低唔少。

## 點樣揀虛擬主機
### 睇主機嘅硬件設施情況
虛擬主機供應商嘅機房，係乜嘢規模嘅數據中心。有冇充足嘅機房頻寬，同埋虛擬主機嘅連線速度可唔可以同時滿足所有客戶嘅流量頻寬。

### 睇主機上邊有幾多個網站
一般嚟講，一個服務器可以架設幾百甚至幾千個網站，如果網站數量越多，即係共享同一部服務器嘅人數就越多；相對嚟講資源就好牙淹。性能同機器嘅CPU、內存、硬碟有關。
司徒錦源

**司徒錦源**（**Kam-Yuen Szeto**，）係香港一名電影同電視編劇，出身自無綫電視，後嚟加入銀河映像，為杜琪峰寫下咗唔少情節出人意表嘅劇本，包括《一個字頭的誕生》、《暗花》同《非常突然》。2000年代左右返無綫電視，編審無綫電視劇有《勇探實錄》、《創世紀》、《廟街·媽·兄弟》等。尤以《創世紀》最為經典，其中許文彪嗰段批判地產商嘅對白就係出自佢手筆，仍然不時有電影作品，譬如《愛·作戰》、《殺破狼》同《放·逐》等。

司徒錦源喺大概2011年被驗出患有肺癌，一年嘅治療中情況曾經好轉，但後來情況再度惡化，最終喺2012年10月13號逝世，終年48歲。其餘劇本遺作為彭順導演嘅3D電影《逃出生天》。

## 電視劇
* 新紮師兄
* 新紮師兄II
* 流氓大亨
* 還我本色
* 還看今朝
* 壹號皇庭
* 壹號皇庭II
* 開心華之里
* 馬場大亨
* 勇探實錄
* 寵物情緣
* 創世紀
* 創世紀II
* 廟街·媽·兄弟
* 彩色世界

## 電影
* 一個字頭的誕生（1997年）
* 非常突然（1998年）
* 真心英雄（1998年）
* 暗花（1998年）
* 神偷次世代（2000年）
* 2002（2001年）
* 熱血青年（2002年）
* 愛·作戰（2003年）
* 阿嫂（2005年）
* 怪物（2005年）
* 殺破狼（2005年）
* 狗咬狗（2006年）
* 放·逐（2006年）
* 導火線（2007年）
* 軍雞（2007年）
* 機動部隊之絕路（2008年）
* 十分鍾情之開飯（2008年）
* 青苔（2008年）
* 意外（2009年）
* 翻叮我老婆（2010年）
* 追凶（2012年）
* 車手（2012年）

## 睇埋
* 亞洲電視劇集一覽 (1980年代) 
* 香港電影評論學會大獎 
* 金馬獎獎項一覽

## 參考
炒

**炒**係一種煮食方法。喺鑊度加少少食油，用旺火加熱到250℃左右嘅油溫，放入原料後急速顛翻，調味。例如：炒青菜、回鍋肉。

烹調方法嘅差別又可分為清炒、爆炒、軟炒、溜炒（滑炒）、煸炒（熟炒）、乾炒等。
一雞三味

**一雞三味**可以指：
*現指性暗示（以前指性服務）。香港喺1980年代以前，一雞三味指嫖客以「一元（一蚊雞）」就可以對妓女進行摸胸部、屁股，下體，視為「三味」。
*一餐飯中，有一隻雞，三種菜色。
湯

**湯**（）係主要成分係流質或半流質菜肴嘢食嘅總稱。同其他菜肴嘅區分並唔係好明確。一般習慣上將液體成分佔主導地位嘅叫做湯，唔佔主體成分嘅叫做炖菜，或按製作、食用形式叫做砂鍋、湯麵等。

## 作用
大量水分同長時間嘅烹調令湯混合咗好多滋味同香味成分。由調味唔同，湯可以有開胃、正菜、補充水分、解膩等功效。本身味道好淡嘅食品好似豆腐、米粉、魚翅多數配鮮湯一齊食。

一啲唔適合直接食用嘅下腳料通過湯，特別係熬製清湯，被充分利用。例如北京烤鴨最尾經常配有用鴨骨架製嘅湯。

中國菜飲湯可以喺食飯過程嘅任何時間，西餐就喺一開頭，開胃菜之後上湯。日本同朝鮮半島就係一路食飯一邊飲湯。

## 分類
多數湯調味係鹹味，甜味叫糖水，個別唔調味（例如米湯）。多數係趁熱食，西班牙凍湯、一啲羅宋湯等係雪凍後食。

從用料上分有肉湯（包括獸肉和禽肉）、海鮮湯、素湯。

從口感上有清湯、含固體懸浮物質很多嘅濃湯，乳白色嘅奶湯等。歐洲菜肴中嘅奶湯多使用牛奶或鮮忌廉，中國菜叫做奶湯嘅唔用乳製品，而係喺其他動物性材料中提取出懸浮脂肪顆粒造成乳濁狀。

喺中國廣州，將煮咗好耐嘅湯叫做「老火湯」。老火湯通常被人認為有較高嘅營養成份。

## 湯嘅濃稠調節
湯嘅粘度通常高過水，口感稠厚。可以令湯更加粘稠嘅成日見成分有：

* 固體懸浮物，例如雞蛋花、打成漿狀嘅蔬菜。
* 懸浮脂肪顆粒，例如奶湯。
* 澱粉，例如薯仔、蕎麥、稻米。
* 蛋白質特別係膠原蛋白，例如高湯成日用一定量嘅骨頭、皮、蹄等炖煮而成。

## 世界各地嘅湯
### [[亞洲]]
* 中國大陸：雞湯
** 上海：老鴨粉絲湯、油豆腐粉絲湯
** 四川：酸辣湯 
** 廣東：碗仔翅、紫菜湯、老火湯（例如：清補涼、青紅蘿蔔瘦肉湯）、蕃茄薯仔湯
** 福建：佛跳牆

* 台灣：貢丸湯、四神湯、豬血湯、當歸湯、康寶濃湯（日本味之素公司產品）、 麻油雞
* 日本：麪豉湯、豬肉湯、吸物（）、卷纖湯（）

* 朝鮮半島：牛肋骨湯、人蔘雞湯、海帶湯、木魚蛋花湯
* 泰國：冬蔭功湯、椰汁雞湯
* 印度：咖喱肉湯

### [[歐洲]]
忌廉蘑菇湯
* 法國：馬賽魚湯
* 西班牙：西班牙凍湯
* 俄羅斯：羅宋湯

### [[美洲]]
* 美國：周打蜆湯、金寶湯（罐頭湯品牌）丶忌廉雞湯、忌廉粟米湯、忌廉龍蝦湯、周打蜆湯、周打魚湯、周打海鮮湯、雜菜湯、牛尾湯、蘆筍湯、番茄湯、雞茸蘑菇湯、墨西哥豆湯、忌廉龍蝦湯、酥皮龍蝦湯、酥皮海鮮湯、忌廉西蘭花湯、番茄海鮮湯
高橋和希

**高橋 和希**（たかはし かずき，）係日本漫畫家。  

1990年，以**高橋一雅**名義發表處女作《鬥輝王之鷹》（）。1991年同樣以高橋一雅名義發表《天燃色男兒BURAY》。1996年，筆名改為高橋和希，《遊戲王》連載開始。由《遊戲王》衍生出來嘅交換卡片遊戲隨後席捲市場。《遊戲王》動畫同遊戲大受歡迎而不斷推出新版，甚至係盜版嘅對象。

## 簡歷
*1990年：喺集英社《週刊少年Jump》上發表處女作《鬥輝王之鷹》（高橋一雅名義）。
*1991年：《天燃色男兒BURAY》喺《週刊少年Jump》開始連載（高橋一雅名義）。
*1996年：《遊戲王》喺《週刊少年Jump》開始連載。
*1998年：《遊戲王》動畫化（朝日電視台）。
*2000年：《遊戲王－怪獸之決鬥》動畫化（東京電視台）。
*2019年7月：佢涉借政治「抽水」宣傳「賣卡」一事引人反感。佢用Instagram帳號studio_dice發放有關留言同《遊戲王》插圖，第一句話：「YU-GI-OH！OCG 20週年紀念版怪物盒將於11月發布」...而有關爭議性插圖顯示，故事主角武藤遊戲手持“Let's”同埋“ VOTE！”標語。而右上方係“黑魔術師”傍邊印有“獨裁政權=未來”字樣，左上方係“黑魔女”傍邊印有“日本...，生活變得困難...”。有好多漫畫愛好者嘩然，當中有希望作者唔好將遊戲進行政治化；亦有人表示尊重作者政見，但唔希望用角色把口反映。
*2022年7月6號於日本沖繩逝世，享年 60 歲。

## 作品一覽
### 高橋一雅名義
*《鬥輝王之鷹》（1991年、週刊少年Jump。讀本）
*《天然色男兒BURAY》（1991年－1992年、週刊少年Jump。1992年、集英社。全2卷）

### 高橋和希名義
* 《遊戲王》（1996年－2004年、週刊少年Jump。1997年－2004年、Jump Comics（集英社）。全38卷）
* 《遊戲王R》（原案及監修、《V Jump》。2004年－2007年。漫畫：伊藤彰）
* 《遊戲王怪獸之決鬥GX》（原案及監修、《V Jump》。2005年－2011年。漫畫：影山なおゆき、東京電視台動畫）

## 出面網頁
*遊戲王.com

## 參考
杜詩雅

**杜詩雅**（**Nathalie Tauziat**，）係法國前職業女網球員。

## 球員生涯
杜詩雅係右手揸拍，1984年轉打職業賽，當年年終女子單打世界排名296，大滿貫最佳戰績係喺1998年溫布頓網球公開賽打入決賽，以4-6, 62-7輸畀捷克共和國嘅露禾娜得亞軍，2006年退役。

## 威水史
* 單打最高排名：3（2000年5月8號）
* 雙打最高排名：3（2001年10月8號）
* 網球大滿貫最叻（女單）：
**澳洲網球公開賽：第四圈（1993年）
**法國網球公開賽：八強（1991年）
**溫布頓網球公開賽：亞軍（1998年）
**美國網球公開賽：八強（2000年）

## 屋企
* 老頭 Bernard
* 老母 Regine
* 兄弟 Eric
* 老公 Ramuncho Palaurena，2005年7月結婚，兩人育有三個女

## 攷

## 出面網頁

* 
* 
* 

類:法國網球手
類:女運動員
缽仔糕

**缽仔糕**（），又寫做**砵仔糕**，係種傳統廣東小食糕點，亦係香港成日見嘅街頭小食。源自廣東開平。

其傳統制作方法采用天然泉水洗糖蒸制，後演變為以粘米粉和澄面為主料嘅制作工藝。現今以水晶缽仔糕為主流，成品具有晶瑩雪白、油潤光潔嘅外觀，口感爽滑筋道唔粘牙。

缽仔糕喺1980年代得一、兩種嘅口味。但到咗今日，缽仔糕嘅口味增加咗好多種。以前嘅缽仔糕通常都係用黃糖整嘅，但而家有啲係用砂糖，有啲係用冰糖，重有啲係用蔗糖整嘅，呢啲都適合唔同人嘅口味。呢啲口味唔止有創意，而且重好健康。

喺廣州西關亦有得賣，一般一細半碗算單位，每個晶瑩剔透，咬落去口感彈牙，裏面重有細堆嘅口味嘅餡料，多種多樣，好似綠豆、紅豆、朱古力、菠蘿、椰子、香橙、芒果、馬蹄、西米、香芋等。

## 陽春缽仔糕
陽春嘅「缽仔糕」係有鹹嘅食法，當地人都非常鍾意呢種嘢食，陽春缽仔糕原始做法係通過研磨米漿再用蒸焗嘅方法製作而成，蒸熟後可以添加蒜油同醬油調味，後期通過改良添加咗芋同芝麻令到缽仔糕風味更為突出。缽仔糕一般都係用一個細缽仔裝住，食嘅時候用竹籤劃開方格狀。

## 睇埋
*香港飲食文化

## 出面網頁
*懷舊小食多滋味
三文治一覽

**[[三文治]]一覽**：

## 地方特色
* 土耳其卡巴
* 越南法包
* 美國潛艇三文治

## 單併
* 吞拿魚三文治
* 火腿三文治
* 芝士三文治
* 雞蛋三文治
* 鹹牛肉三文治
*雞蛋沙律三文治

## 雙併
* 芝士火腿三文治
* 火腿雞蛋三文治
* 雞蛋鹹牛肉三文治
* 番茄雞蛋三文治
* 午餐肉雞蛋三文治

## 納雜
* 公司三文治

## 睇埋
* 漢堡包
* 熱狗
藍妹啤酒

**藍妹啤酒**（）係由香港捷成洋行出品嘅啤酒。家陣嘅藍妹喺南韓造。

## 史
藍妹啤酒源自19世紀嘅德國不萊梅，早喺1896年已經用「火炬女」做啤酒商標，並出口到中國青島。

1906年，捷成洋行向當時藍妹啤酒香港代理元興洋行（Lauts, Wegener & Co.）收購商標同代理權。去到1930年代，捷成洋行見到香港市面普遍用「藍妹」稱呼呢款啤酒，決定用「藍妹啤酒」做官方名，喺香港嘅百貨公司，例如先施同永安百貨度賣。

1988年，捷成洋行考慮到運輸成本上升，決定生產線由德國搬到韓國，交畀沿用原有德國配方釀造。

2018年12月，捷成飲料同百威亞太宣佈成立合資公司，喺中國大陸賣藍妹啤酒。跟住2019年5月，百威亞太收購咗捷成飲料（中國）65% 嘅股份，正式營運藍妹啤酒喺中國大陸業務。

## 商標
藍妹啤酒商標（德文：Schutz-Marke）啟發自希臘神話，掌管卓越嘅女神 — （Arete）。標誌代表藍妹啤酒追求完美品質之餘，亦象徵住精益求精嘅精神。 

## 宣傳
### 電視廣告
1970年代，藍妹啤酒推出一系列電視宣傳廣告。以德國靚女同飲家享用藍妹啤酒，參與體育賽事同派對做主題。

1990年代初，藍妹啤酒電視廣告以「睇得通，睇得透」為口號，宣傳佢用緊嘅透明玻璃樽。90年代中首次以英美搖滾組合的歌曲《》作為宣傳手法，呈現飲家同藍妹啤酒嘅情感連繫。2001年更請歐美演員，喺天池拍攝新一輯電視廣告。

### 活動贊助
1999年起，藍妹啤酒成為長洲太平清醮贊助商。當中佢嘅商標會黐喺飄色巡遊嘅色櫃上作宣傳。

## 售
香港、台灣同中國大陸有得買。

## 料
由麥芽、啤酒花、水、依士同粟米釀成。

## 參考資料

## 出面網頁
* 
* 
*
香港浸會園

**香港浸會園**（**Hong Kong Baptist Assembly**，簡稱**浸會園**）係香港浸信會聯會轄下一宿營營地，位於粉嶺坪輋坪輋路88號，面積超過50萬平方呎，可以容納約莫400名營友入住，1965年啟用。

## 營舍
* 4人團體營舍 — 4個
* 10人團體營舍 — 13個
* 12人團體營舍 — 8個
* 20人團體營舍 — 1個
* 2人家庭營舍 — 2個
* 4人家庭營舍 — 3個
* 8人家庭營舍 — 1個
* 18人日式營舍 — 3個
* 28人日式營舍 — 1個

## 設施
* 足球場
* 籃球場
* 泳池
* 繩網陣
* 射箭場
* 單車場
* 小型哥爾夫球
* 露天廣場
* 兒童遊樂場
* 燒烤場
* 攀石牆

## 出面網頁
* 香港浸會園

類:坪輋
杜姬

**杜姬**（，）係澳洲女網球員，亦曾用前南斯拉夫同埋塞爾維亞和黑山國籍出賽。

## 屋企
* 阿爸Damir
* 阿媽Liliana
* 細佬Savo

## 球員生涯
杜姬1998年轉打職業賽，右手握拍。偶像係嘉芙。教練係Louise Pleming。

1999年溫布頓網球公開賽第一圈，杜姬以懸殊嘅比數6-2, 6-0擊敗一號種子、瑞士籍「一姐」軒芝絲‎，一鳴驚人。

2000年夏季奧林匹克運動會係佢個人最難忘嘅經歷。呢次比賽佢最終打到銅牌戰，以1-6, 4-6輸畀美國嘅莎莉絲得第四名。

## 威水史
* 單打最高排名：4（2002年8月19號）
* 雙打最高排名：10（2002年2月4號）
* 網球大滿貫最叻（女單）：
** 澳洲網球公開賽：八強（2009年） 
** 法國網球公開賽：八強（2002年） 
** 溫布頓網球公開賽：四強（2000年） 
** 美國網球公開賽：第四圈（2000年、2001年）

## 出面網頁
* Jelena-Dokic.com - the page entirely dedicated to young sensation Jelena Dokic
* WTA | Players | Info | Jelena Dokic
* ITF Tennis - Pro Circuit - Player Profile - DOKIC, Jelena (AUS)
* Jelena Dokic – Player Profiles - Players - Tennis Australia
* 多克奇_体育明星_新浪竞技风暴_新浪网
* 杜姬鳳凰重生，太陽報 (香港)，2009年6月2號
* 杜姬與父親和好如初 - now.com 體育網，2011年9月29號
坪輋路

**坪輋路**（**Ping Che Road**）係香港北區一條馬路，位於坪輋同埋打鼓嶺，屬南北走向，連接沙頭角公路–馬尾下段同埋蓮麻坑路。

## 附近
* 雲泉仙館
* 香港浸會園
* 中華電力坪輋變電站

## 拎
* 坪輋路 - Google 地圖
光復上水站

**光復上水站**係2012年9月起喺香港上水（主要集中喺港鐵上水站）所發生嘅社會運動。網民響應社交網絡號召，去上水站外示威，抗議來自中國大陸同埋本地嘅水客從事走私活動，長期霸佔附近通道，又搞到該區物價上漲，影響居民生活。行動引起香港傳媒廣泛報道。

## 參考
榴槤

**榴槤**（；學名：）又叫**麝香貓果**，係錦葵科榴槤屬植物。一般認為原產地喺泰國、馬來西亞、印度尼西亞、汶萊。目前泰國、越南、中國等都栽培。

榴槤喺東南亞被譽為「果王」，榴槤與眾不同嘅地方係佢獨特嘅氣味以及外殼上嘅刺。榴槤果實可以成長到30厘米（12英寸）長，直徑15厘米（6英寸）。榴槤嘅形狀多數係長橢圓形或圓形，顏色係綠色帶啡色，果肉呈淺黃色。

呢個種係國際貿易上最常見嘅榴槤屬物種，人工栽培嘅品種已有成百樣。除咗本種，重有另外8種可食用嘅榴槤屬物種，多數只喺原生地嘅市場上出現。

## 產地
呢一屬嘅植物係一種巨型嘅熱帶常綠喬木，原產東南亞，有「果王」之稱。原產地係汶萊、印度尼西亞同馬來西亞。亦有一啲人認為原產喺菲律賓。榴槤生長地遍佈東南亞佢主要生長喺泰國、馬來西亞、印尼等地，其他種植榴槤地方包括柬埔寨、老撾、越南、緬甸、印度、斯里蘭卡、西印度群島、佛羅里達州、夏威夷、巴布亞新畿內亞、波利尼西亞群島、馬達加斯加、海南島、澳洲北部同新加坡。

## 外型

榴槤樹高15至20米。葉片長圓，頂端較尖，聚傘花序，花色淡黃，果實好似足球咁大，果皮堅實，密生三角形刺，果肉係由假種皮嘅肉包組成，肉色淡黃，黏性多汁，酥軟味甜，食起來有雪糕嘅口感。

## 營養
榴槤營養豐富，100克榴槤含有熱量153卡路里、蛋白質2.6克、脂肪3.4克、糖類27.9克、維他命B 20.13毫克、維他命C 23.3毫克，重有好多微量元素，包括鉀。榴槤含豐富嘅雌激素可能增加女性嘅生育機會。

## 歷史
亞洲東南部早喺史前時代已食用榴槤，但西方世界認識榴槤得大概600年。已知歐洲最早榴槤嘅紀錄係意大利旅行家尼科洛·達·康提，喺15世紀前往東南亞時紀錄。葡萄牙醫生加西亞德奧爾塔（**Garcia de Orta**）喺1563年出版嘅書中描述榴槤喺印度當藥用。隨鄭和下西洋嘅馬歡喺《瀛涯勝覽》記述蘇門答剌國嘅榴連「賭爾焉」：「有一等臭果，番名『賭爾焉』，如中國水雞頭樣，長八九寸，皮生尖剌，熟則五六瓣裂開，若臭牛肉之臭，內有粟子大酥白肉十四五塊，甚甜美好吃，中有子可炒吃，其味如栗。」

## 成熟
榴槤係一種典型嘅熱帶生果，產地為泰國、馬來西亞等國。某啲品種嘅榴槤（例如生長喺馬來西亞嗰種）唔摘得，唔係就唔能夠繼續成熟，果樹亦會受損傷。只有等佢成熟後自己跌落嚟。榴槤樹種類眾多，有啲種四、五年就可以結果，有嘅要六到八年先能夠結果。絕大多數嘅榴槤樹每年結果一次，一樖樹每年可生產七、八十個榴槤。佢重有個奇特現象就係老莖生花，因為佢一個果大嘅重達1－2公斤，樹上細小嘅樹枝好難承受咁重，佢就喺主幹上開花結果。係適應環境嘅結果。一個榴槤樹掉下後不斷成熟嘅兩到四日，係最好味嘅，但經過五到六日後，大多數人會認為呢啲係爛熟又難食。

## 氣味

人類對榴槤嘅氣味有非常極端嘅嗅覺反映，有部分人認為非常芳香，鍾意食嘅人覺得好香，越食越鍾意，越食越上癮；而另一部分人認為惡臭無比。佢嘅籽亦可以食。一般好少有一種生果有咁明顯嘅嗅覺反差，但由於考慮到公眾反映，唔少國家好似泰國同新加坡嘅酒店、飛機同其他公共交通工具唔畀帶打開咗嘅榴槤。

成熟後自然裂口嘅榴槤，存放時間唔可以太耐，若果聞到有一股酒精味時，就係變咗質。未開口嘅榴槤，唔成熟嘅有一股青草味，成熟嘅散發出榴槤固有嘅氣味。

如果用手直接拎住榴槤食，手上嘅味道會殘留兩至三日，據講用榴槤嘅殼當容器盛水洗手，佢去除氣味嘅效果比用番梘洗手更好。

中國文學家郁達夫喺《南洋遊記》中曾寫道：「榴槤有如臭乳酪與洋蔥混合的臭氣，又有類似松節油的香味，真是又臭又香又好吃」。

## 用途
喺馬來西亞，榴槤嘅葉同根用來解熱，而葉汁用來醫發燒嘅病人。喺1920年代，榴槤產品公司喺紐約推出咗一個叫「Dur-India」嘅保健產品，一打9美金，每個包含63片。

## 注意
因榴槤含糖較高，因此，糖尿病患者唔應該食或少食，尤其食嗰時唔好飲酒。榴槤含鉀較高，所以有腎病、心臟病應小心食。榴槤性溫熱，故咽幹舌燥、喉痛乾咳、熱病體質、陰虛體質者應慎用。

## 註同攷
;註

;攷

類:榴槤屬
類:四季常綠植物
類:喬木
太平邨

**太平邨**（）係香港上水一公共屋邨，鄰近北區醫院，1989年入伙，屋邨管理初頭由香港房屋委員會負責，其後外判咗畀佳定物業管理有限公司負責。

## 屋邨資料

## 出面網頁
* 房委會物業位置及資料 | 香港房屋委員會及房屋署
香港街頭小食

**[[香港]]街頭小食**嘅發展源遠流長，由19世紀開始，香港已開始有路邊攤檔，佢哋都係為咗維持生計以及照顧社會草根階層人士嘅飲食所需而出現嘅，至於街邊小食攤檔就喺1950至1960年代初發展最為蓬勃，賣嘅小食種類繁多而且價錢平，因而深受歡迎，後因衞生問題被政府逐步驅除，呢啲路邊攤檔就開始搬入舖頭維持經營，雖然唔喺路邊「推車仔」，但所出售嘅嘢食仍然係街頭所賣嘅小食，因此極受歡迎。

香港街頭小食嘅種類好多，例如雞蛋仔、碗仔翅、臭豆腐、生菜魚肉湯、魚蛋、砵仔糕、牛雜、格仔餅、炸魷魚鬚、串燒、燒賣、煎釀三寶等等都屬呢類，佢哋大多用紙袋或發泡膠盒裝，再用竹簽或膠匙食用，即買即食，冇任何餐枱等設備。由香港街頭小食嘅特色同發展，可見香港人獨有嘅香港飲食文化特色。香港人除咗平日生活節奏快捷、工作速度快之外，喺飲食方面亦可以顯出港人講求快速嘅心態，唔止食嘅要快，連製作嘢食都要快，先能夠喺社會生存，街頭小食正正顯示出呢個特點。據《蘋果日報》喺2002年8月8號嘅一篇報道講，香港人每日就食咗 55 噸，約 375 萬粒魚蛋，數量驚人，足見香港人對街頭小食嘅熱愛。

## 歷史發展
街頭小食最初亦係喺街邊檔口先出現。街邊檔口嘅發展可謂源遠流長，早喺1880年代已經有街邊檔口出現，佢哋日以繼夜做生意，而當時亦已有大牌檔嘅出現，大牌檔亦係喺街頭擺賣嘅，係領有政府牌而擁有比小販更大面積嘅地方去擺賣，同小販有相似嘅地方，其後更開始有「為食街」嘅出現，所謂「為食街」係指一啲熟食小販集中喺一處地方賣嘢食畀低下階層市民，而最早期嘅「為食街」喺中環士丹利街同嘉咸街交界，街內有多個賣早、午、晚三餐同宵夜、糖水（甜湯）嘅熟食小販，1950、60年代開始出現咗大量小販賣街頭小食，至1970年代開始，政府為整頓市容，重新規劃城市，開始抑止街邊攤檔阻街情況，到1997年回歸後，政府因為路邊擺賣食物衍生衛生問題而大力打擊呢啲無牌小販，令街邊小販嘅數目驟然回落，到近年，小販數目已大不如前，但街頭小食已唔再局限於「街頭」，而開始進佔舖頭繼續經營，小販開始進佔舖頭經營除咗係因為政府大力打擊令佢哋無法繼續喺街頭生存，同時亦因為1997年香港發生金融風暴，店舖租金大幅下跌，令小販畀得起舖租，而開始喺舖頭經營，而且越來越受歡迎，舖頭越開越多，而且多數集中喺一處經營，好似旺角嘅花園街、油麻地嘅廟街等都有大量嘅街頭小食賣。時至今日，香港人要食街頭小食，大多喺呢啲舖頭買完即食。

## 特點
#即買即食，嘢食亦係即時可以整好，迎合講求快捷方便、慳時間嘅香港人。嘢食係普遍利用紙袋、竹簽食，都係用完即棄嘅。
#好多都唔多健康。老香港流行嘅街頭小食，例如油炸糭、炸酥盒（即一種好似墨盒狀嘅油器，裏面有蘿蔔絲）都含有大量脂肪。而「飛機欖」（即一啲裝有三、四個甘草或辣椒欖嘅小包）等就喺醃製過程上用上大量嘅糖或鹽。雖然近年香港提倡健康飲食，但喺旺角街頭重可以睇到形形色色嘅煎炸嘢食（好似煎釀三寶、炸魷魚鬚等）或高糖份嘅小食（好似雞蛋仔、格仔餅等），可見香港人以食為先嘅文化。
#製作速度快，相比其他快餐等膳食平同唔費時。

## 學者分析
學者一般認為，街頭小食同香港人生活同香港社會有密切關係，係香港嘅通俗文化。學者白頌麒指出香港街頭小食雖然唔衛生，會令食客唔舒服，但食客唔會因此卻步，但會加緊留意當中嘅衞生，日後小心揀，反映出食客好鍾意街頭小食但唔會盲目，而會自行進行觀察嘅飲食文化。此外，佢亦指出從顧客多數係幾個人一齊食可見香港人鍾意同三五知己一齊食嘅飲食文化。

## 參考

### 書
# 
#
#
#

## 睇埋
*香港飲食文化
*小食
長山古寺

**長山古寺**係香港一寺廟，位於坪輋，現存結構喺大清同治七年（1868年）起，1998年成為香港法定古蹟。

長山古寺喺乾隆五十四年（1789年）由打鼓嶺區嘅村一齊起，原名**長生庵**，供奉佛祖、觀音同埋地藏王。寺廟對出嘅山徑當時係來往沙頭角嘅必經之路，所以長山古寺都一度作為旅客中途歇腳嘅地方，重供應茶水。

同治七年（1868年），長山古寺重建，改為家下嘅兩進式設計。

## 出面網頁
* 康樂及文化事務署-古物古蹟辦事處

類:坪輋
雲泉仙館

**雲泉仙館**（**Wun Chuen Sin Kwoon**）係香港一道觀，屬於道教純陽道派，位於打鼓嶺坪輋路。以夏季荷花同埋冬季菊展而聞名。

## 史
雲泉仙館原本喺廣東西樵山，1938年中國抗日戰爭期間西樵淪陷，道侶因此南下香港，組織臨時賀誕會，1944年喺德輔道西創立香港雲泉仙館。1975年買咗坪輋園林地，修建作為宗教活動同埋旅遊渡假之用。1986年建成呂祖殿舉行開光陞座典禮，同時舉辦第一屆菊展會。

## 圖

File:HK_WunChuenSinKoon_Gateway.JPG|門樓
File:HK_WunChuenSinKoon_LüDongbin_HundredwordMonument.JPG|呂祖百字碑
File:HK_WunChuenSinKoon_MainHall.JPG|純陽殿
File:HK_WunChuenSinKoon_LotusPond.JPG|荷花池
File:HK_WunChuenSinKoon_YiZhenGarden.JPG|頤真園
File:HK_WunChuenSinKoon_TaoTeChing.JPG|道德經碑
File:Wun Chuen Sin Kwoon, Confucius statue (Hong Kong).jpg|孔子像


## 出面網頁
* 道堂資料 - 新界東
* 雲泉仙館
碗仔翅

**碗仔翅**係一款香港街頭常見嘅仿魚翅湯羹，材料以粉絲為主，以澱粉將湯煮到濃稠，並加入老抽同生抽整到變啡色，配以麻油、浙醋、白胡椒粉、辣椒油等。

## 歷史
碗仔翅本身冇魚翅成份，但佢睇落同上湯魚翅相似，並用細碗嚟裝，所以叫做「碗仔翅」。大概喺1960年代開始，香港街頭湧現一批小販專門賣呢類平民仿翅，同生菜鯪魚肉湯一齊賣，鯪魚肉以魚肉混入澱粉打成魚肉漿，再以類似刀削麵嘅手法削入湯度煮成長條狀嘅魚肉條，唔少人賣碗仔翅嘅時候，鍾意加埋魚肉一齊食。有啲小販亦會賣碗仔翅撈通心粉，增加飽肚感，但噉嘅食法近年已經好少見。

喺香港，由於街頭碗仔翅通常加入大量味精，湯底只係由清水、豉油、味精、澱粉溝埋，雖然碗仔翅仍然大受歡迎，但多數人都覺得係垃圾嘢食，以前好少人會喺屋企煮呢啲嘢嚟食。但隨住香港生活質素提高，呢種昔日難登大雅之堂嘅街頭食品，大概1990年代之後亦喺香港一啲酒樓有得賣。除咗肉絲份量增加，亦會加入冬菇絲、蛋花、甚至金華火腿、豬皮、魚肚。

## 做法
* 上湯或清水－1公升
* 雞蛋－1隻
* 粉絲－30克浸軟、切段
* 冬菇－幾片約20克浸軟、去蒂、切絲
* 雞胸肉－100克

先將雞胸蒸熟，用手將肉撕開；將上湯煮滾，加入肉絲、粉絲、冬菇、雞蛋，最後加老抽、澱粉、油攪勻。食嗰陣加入淅醋、麻油、白胡椒粉、辣椒油等。

## 睇埋
* 魚翅
* 素翅
* 粉絲
* 魚翅撈飯
* 酸辣湯
* 香港街頭小食
瀡滑梯

**瀡滑梯**係兒童遊樂場通常都有嘅設施。

滑梯由攀登、平台石同下滑三段所組成。一般用金屬或塑膠整，最主要係確保滑板嘅表面光滑。細路由爬梯爬上平台，坐住，雙腳放平直伸，沿滑板下滑。直式滑梯下滑嘅速度會較密封（隧道）型快。

## 歷史
歷史上第一條畀細路玩嘅滑梯，喺1922年由域時田（Charles Wicksteed）用木板整出嚟，安喺英國諾咸頓郡 Kettering 嘅域時田公園（Wicksteed Park）。

## 風險
因滑梯有一定嘅高度，有意外跌傷嘅危險。細路着唔適合嘅衫褲會滑落來時整傷。有報導，一個細路喺玩滑梯時俾滑梯上嘅突出嘅嘢勾住件衫，纏實窒息而死。吹氣滑梯用嘅人超過上限，就有可能整座傾斜冧咗，可以好危險。

## 粵字事件
彭志銘曾經喺香港 am730 專欄介紹過「SIR滑梯」嘅「SIR」字嘅正寫係「瀡」，一個阿媽同個仔一齊睇咗呢篇文，個仔用「瀡」字寫落週記度。但係，老師見到呢個「瀡」字就打咗個大交叉，重寫咗「不知所謂」四個大字做評語，對於嗰個交叉同句評語，彭志銘亦好介懷。

## 參考
我係小忌廉

**我係小忌廉**（日本話：**魔法の天使クリィミーマミ**，亦寫**魔法の天使 Creamy mami**）係套日本卡通片，喺日本電視臺播，一共五十二集，一九八三年七月一號播到一九八四年六月廿九號。講個女仔由外星人得到法術，變身成明星嘅故仔。套片唔單止日本播過，亦喺香港、意大利、中國同臺灣播過。其後亦出過兩劇場版。
俄勒岡州

**俄勒岡州**（State of Oregon），舊唐名**柯利近**，美國西北州省之一。地處太平洋海皮位置，北望華盛頓州，南隣加州，東南面督督係內華達而東面就係愛達荷。大埠砵崙享譽盛名。
亞利桑拿州

**亞利桑拿州**（State of Arizona），舊唐名有**亞罅筍拿省**，係美國西南部一州省。省內有名埠鳳凰城同圖森，之不過盜賊如毛，早前受封「花旗六大賊竇」之一。

## 沿革
舊底呢處四圍都係生番，直至18世紀西班牙人敢死隊探尋傳說中黃金之鄕行經爾處後，就做咗西班牙殖民地。1840年打後，爾處淪為死城。又至1848年美國同墨西哥打過仗後，爾處卒之劃入美國，1912年做美國第48省。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*亞罅筍拿
*亞里蘇拿
*亞里鬆拿
*亞列嵩拿
*亞拉荀那
*亞里桑拿
*亞利桑拿
*亞利桑那 (新華社譯法，但係廣東話讀起嚟聲調怪異，好難讀)

## 備考
生菜魚肉

**生菜魚肉**，又叫**生菜魚肉湯**，係香港街頭小食之一，喺1960年代至1980年代小販流行嘅時代，由賣碗仔翅嘅小販一齊賣，當時部份食客甚至會將碗仔翅同生菜魚肉溝埋一齊食。

生菜魚肉嘅主要材料係生菜絲、鯪魚肉同清湯。做法係將鯪魚肉加入生粉、蝦米同蔥花打到起膠，然後用筷子將魚肉削進熱湯度煮熟，魚肉落入湯度會呈條狀，最後將煮熟嘅魚肉、湯同生菜絲溝埋就得，可加入麻油同胡椒粉調味。

## 睇埋
*香港街頭小食

## 參考
*新華網：香港美食的誘惑
沙頭角公路

**沙頭角公路**係香港早期起嘅公路，連接北區嘅粉嶺同埋沙頭角，屬南北走向，起點喺粉嶺新運路，終點喺沙頭角順隆街，全長約莫10.5公里，共分為四段（龍躍頭段、馬尾下段、禾坑段、石涌凹段），由馬會道至坪輋路一段係雙程四線分隔車道（係路政署喺1995年至1999年擴建），其餘路段係雙程雙線道路。沙頭角公路大部分路段限速為每個鐘頭50公里，但係禾坑段限速就達每個鐘頭70公里。

沙頭角公路係繼青山公路同埋大埔公路後，香港政府起嘅第三條主要公路，喺1927年正式通車。呢條路嘅通車，間接令當時嘅九廣鐵路沙頭角支線（全長11.67公里，1912年4月通車）喺一年之後嘅1928年停辦咗。

沙頭角公路曾經係香港車返中國大陸嘅重要通道，但係隨住落馬洲口岸落成，沙頭角口岸嘅重要性已經日漸下降。 

## 出面網頁
* 香港地方 | 道路及鐵路 | 香港公路(三)沙頭角公路
李光洙

**李光洙**（諺文：、），字**寶鏡**，號**春園**（）、**孤舟**（）、**京西學人**（）。朝鮮平安北道定州郡人。係韓國獨立運動家兼作家、小說家、詩人、記者、女性主義者、自由主義者。韓國有名現代小說《》作者，做過日本御用文人，響應日本皇民化政策並改過日本名**香山光郎**。

李光洙喺定州郡一個貧農家庭出世，初名寶鏡，後改名光洙，佢喺十二歲喪父母之霍亂。13歲時做職員。1906年去日本留學，1907年3月同1910年分別喺大城中學同明治學院畢業。1910年去五山學校做老師，1915年辭職去日本早稻田大學留學。

靑年期嘅李光洙流亡上海，參與過朝鮮獨立運動，創立新韓靑年黨，做過獨立新聞主筆。1922年返國做《東亞日報》、《朝鮮日報》記者，1923年陞做《東亞日報》編輯部長，1933年陞做《朝鮮日報》副社長。1944年患肺癆，1950年病逝。

## 著作
李光洙寫過嘅小說有《無情》、《麻衣太子》、《泥土》、《端宗哀史》、《再生》、《尹光浩傳》、《徬徨》、《有情》、《異次類之死》、《愛》等。傳記有《安昌浩傳》、《世祖大王》、《元曉大師傳》等。

論文有《民族改造論》、《民族的經輪》、《文學的價值》、《文學是什麼》、《今日我韓青年和情育》、《文士與修養》、《藝術與人生》、《余的作家的態度》、《朝鮮文學的概念》等。

## 睇埋
* 興士團
* 安昌浩
* 金九
* 金奎植
* 金性洙
* 宋鎭禹

## 出面網頁
* 李光洙 
* 이광수 
* 春園 李光洙
銅鑼灣 (搞清楚)

**銅鑼灣**可以係：

* 銅鑼灣（Causeway Bay），香港島一地
* 銅鑼灣 (大圍)（Tung Lo Wan）：大圍一地
銀洲

**銀洲**係香港幾個島嘅名，可以指：

* 銀洲 (大埔)（Flat Island），喺新界大埔區近海下灣
* 銀洲 (離島)（Ngan Chau），喺新界離島區近坪洲
* 銀洲 (南區)（Round Island），喺南區近舂坎灣，舊底又叫**圓洲**
* 熨波洲（Middle Island），位於南區近淺水灣，舊底又叫**銀洲**
洲頭

**洲頭**係香港地名，可以指：

* 洲頭 (東平洲)，喺東平洲
* 洲頭 (落馬洲)，喺落馬洲
黑沙海灘

**黑沙海灘**（，）係喺澳門路環島南側嘅天然海灘，被譽為澳門八景之一。黑沙海灘長約1350米，獨特在於幼滑嘅黑色沙粒。

黑沙古稱「**大環**」，呈半月形，坡度平緩，灘面廣闊，水質明淨。

黑色海沙嚟自海流影響。據分析黑沙係一種次生礦海綠石，經累年月被海浪沖刷並帶到海岸邊所致「黑沙」。

## 辦異
由旅遊地圖同手冊標示影響，加上香港大部份海灘都以「XX灣」為名，此等文化，順理成章將位於路環嘅黑沙海灘稱作「黑沙灣」。而且喺香港傳媒界都有將佢稱為「黑沙灣」。例如喺《雷霆掃毒》第21集，數據庫有一句對白：「……同Madam散步黑沙灣欣賞日落。」。
## 事件
有個大陸男賭徒將個大陸女換錢黨劫財劫色及殺死之後，响2021年9月10號，將佢條屍埋咗喺呢處嘅石牆附近嘅沙入面——司警响2021年9月11號掘返出嚟。

## 附近
*黑沙公園
*黑沙海灘休憩區
*黑沙青年旅舍
*黑沙水上活動中心
*鷺環海天度假酒店
*黑沙龍爪角海岸徑
*黑沙水庫郊野公園


Embankment of Hac Sa Beach.jpg|黑沙海灘新起海堤
Hac Sa Youth Centre.jpg|黑沙青年旅舍
Hac Sa Water Sports Centre.jpg|黑沙水上活動中心
Westin Resort Macau 01.JPG|喺海灘東面嘅鷺環海天度假酒店


## 睇埋
*竹灣海灘

## 參考


## 拎士
*黑沙海灘位置－利用Google Maps

類:澳門旅遊景點
打韆鞦

**打鞦韆**係靠一人喺遊戲者嘅背後，推動遊戲者，或者自己，利用繩索嘅前後擺動，令遊戲者嘅身體隨鞦韆上下起落嘅一種遊戲。通常繩索上都綁一塊板，人坐上去會比較舒服。多人玩時，會互相鬥邊個打得高啲，少過180度係極限。

打鞦韆喺中國晉代就已開始流行，進入唐宋時期成為一種非常普及嘅遊戲活動。

鞦韆嚮公園已經好少有，因為唔安全，其它細路走近會受傷，當局俾人告索償係有可能嘅。
埃奧華州

**埃奧華州**（**State of Iowa**）係美國中西部一州，坊間戲稱為「花旗心」（American Heartland）。埃奧華舊陣時係法蘭西屬地，路易斯安那易手後，徙置爾處嘅居民種落好多包粟，帶旺農業發達。
馬利蘭州

**馬利蘭州**（），舊時亦叫做**馬梨連省**，地處花旗國東岸，對出就係大西洋，首府安納波里斯。1788年加入美國。

一般認為，馬利蘭州呢個名係紀念英王查理斯一世嘅王后亨利亞達瑪莉亞。
好奇號

**好奇號**（）係美國太空總署嘅火星探測車，佢最主要用喺探索火星。佢成功喺2012年8月6日協調世界時05:17喺火星着陸。

好奇號嘅目標係探測嘅火星氣候同地質，睇吓基爾撞擊坑有冇曾經可以有適合生命嘅環境，探測火星嘅水，同研究有冇畀人類探索嘅可行性。

## 攷
北達哥他州

**北達哥他州**（North Dakota），舊時亦叫**北得高打省**，係花旗國中西部之一州，北便黐住加拿大。西元1889年11月2號起，得高打劃南北二省而治。北達哥他州首府係俾斯麥。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*北達哥他
*北達科他（新華社譯法，但「科」字明顯唔啱廣東話音。）
蒙大拿州

**蒙大拿州**(Montana)，舊時亦稱**望丹拿省**，係美國其中一個州份，首府海倫娜，最大城比靈斯。
密蘇里州

**密蘇里州**（），舊時亦稱為**美疏利省**，乃係花旗國中西部之一行省。地皮呎畝排行花旗廿一，斷人頭計就排第十八。省内有114條邨與及大埠聖路易斯，首府積佛遜城。
基爾撞擊坑

**基爾撞擊坑**係喺火星埃律西昂平原嘅邊緣，佢直徑154公里，已經存在咗35至38億年。呢個坑個名來自澳洲嘅天文學家華特·弗雷德里克·基爾（Walter Frederick Gale），佢喺19世紀後期觀測火星。基爾撞擊坑曾經係勇氣號登陸候選地點。

## 註
干沙州

**干沙省**（Kansas），時下亦跟隨國語稱為**堪薩斯州**，係美國中西部一個州份。干沙（Kansas）呢個字來自阿岡昆語對Quapaw人嘅稱呼。佢個首府係托皮卡。
中國最後一個太監

《**中國最後一個太監**》（）係張之亮執導嘅第一部電影，1988年上映。

改編自太監孫耀庭嘅一部半自傳體小說，影片以一個大時代嘅變革為背景描寫咗一個小人物卑賤凄苦嘅一生。劉來喜嘅坎坷遭遇反映咗近代好多國人嘅無知同悲哀，令觀眾無限感慨。

## 劇情
清末民亂兵變，劉來喜眼紅小德張返鄉下幾咁風光，就要阿爸阿媽幫佢淨身。無幾耐，清朝滅亡，劉來喜做唔成太監，俾人送去京城學戲。其後偶遇招弟，有意過正常嘅家庭生活，但身份揭露後未能如願。戲班班主同情劉來喜身世，設法安排佢入宮做中國最後一個太監。1924年，宣統帝被逐出紫禁城，劉來喜亦開始佢嘅漂泊生涯……

## 演員表
*莫少聰-劉來喜/太監
*溫碧霞-招弟/來喜嘅青梅竹馬
*林正英-來喜阿爸/佃農
*歸亞蕾-來喜阿媽
*洪金寶-來喜/戲班班主
*王小鳳-紅姐/青樓女子
*田俊-軍閥
*劉德華-招弟老公/革命黨人
*午馬-丁公公/太監
*文隽-公公/太監
*張堅庭-歸鄉鄉民
*陳友-日本使館人員
*焦恩俊-軍閥副官

## 獎項提名
本片獲得咗第8屆香港電影金像獎多項提名
*最佳導演提名：張之亮
*最佳男主角提名：莫少聰
*最佳男配角提名：午馬

## 連出去
*
*Hong Kong Cinemagic上面《中國最後一個太監》嘅資料
*
全國民主聯盟

**全國民主聯盟**（簡稱**全民盟**，，縮寫**NLD**）係緬甸一個政黨，喺1988年9月27號成立，創辦人包括昂季、昂山素姬，目前由昂山素姬做主席兼總書記。

## 歷史
* 喺1990年國會選舉中，全國民主聯盟喺489個議席中贏得406席，但軍政府唔肯交出權力。
* 喺2001年，緬甸政府容許全國民主聯盟重開國內所有辦事處。但去到2004年又被強行關閉。
* 喺2010年5月6號，全國民主聯盟俾軍政府強行解散。
* 喺2011年12月，全國民主聯盟被允許重新登記註冊並參加選舉，該黨將會參加2012年舉行嘅緬甸議會補選。美國國務卿希拉莉初次訪問緬甸敦促緬甸改革。
* 喺2012年緬甸議會補選，全國民主聯盟攞到43席，成為緬甸第二大政黨同最大反對黨。
* 喺2015年緬甸議會選舉，全國民主聯盟喺人民院同民族院分別贏咗255席同135席，攞到緬甸國會嘅控制權。但阿頭昂山素姬仍然受仔女係外國人冇得做總統或者副總統嘅憲法規定限制，於是由佢親信廷覺出任總統，昂山素姬就喺內閣入面做國家顧問。
* 喺2020年緬甸議會選舉，全國民主聯盟喺人民院同民族院分別贏咗258席同138席，攞到緬甸國會嘅控制權，不過軍方指選舉舞弊。2021年2月1號軍方發動政變，扣押國家顧問昂山素姬同總統温敏，緬甸再次俾軍政府統治。

## 參攷
老火湯

，又叫**煲湯**，係粵港澳以至中國大陸、台灣地區常見嘅菜式，由於嶺南地區氣候炎熱潮濕，因此啲人鍾意飲滋身補益效用嘅老火湯，通常用壓力煲、真空煲、電子瓦罉、鋼鍋或瓦鍋等將各種蔬菜、生果、肉類或中藥熬幾個鐘而成。老火湯有護膚、護心、明目、降膽同健骨等效果。老火湯已經成為粵菜嘅特色之一。

## 營養
含豐富蛋白質嘅嘢食係老火湯嘅最佳材料。熱力可以幫助蛋白質分解，令佢更易被人體吸收，而湯料如果含水溶性纖維，加熱後亦會更易釋出水中。所有礦物質、維他命A、E、K、水溶性維他命B3、B5、B6、B12、部分抗氧化物、有益活性成分同荷爾蒙亦唔易被熱力破壞，可以保存喺湯度。如果肉類若切成小塊，營養就較易釋出，所以體積細嘅肉碎比成塊肉煲湯重好。

但以下就有幾個例子證明老火湯營養價值其實唔高：

***[[赤小豆]][[粉葛]]鯪魚湯**：一碗（二百克）只有2克蛋白質，即每日建議所需嘅3%，只係排骨湯、花膠湯嘅三分一。成條鯪魚放入水度加熱，營養較難釋放喺水中，因此湯嘅營養較低。

***青[[紅蘿蔔]]豬骨湯**：一碗鈣質含量只有15毫克，佔每日建議所需1%，飲二十一碗豬骨湯先能夠攝取等於一杯牛奶分量嘅鈣質。

***[[白菜]]湯**：白菜湯維他命C少於0.0001毫克。蔬果嘅營養以維他命C、B1、B2同葉酸等為主，但全部都易被老火湯嘅高熱破壞，所餘甚少。

## 健康問題
湯水煮滾後，用中火續煮嘅時間，唔適宜超過兩個鐘。水加熱到沸點後先加入湯料，可消除湯料所含嘅氧氣，營養被破壞嘅機會亦降低。壓力煲提升湯嘅沸點，減慢煲湯所需時間，減低營養被破壞嘅程度，但間中出現爆炸意外，用嗰時要特別小心。

老火湯較為熱氣同濃稠，唔易消化，唔適合夏天飲。熱天之下飲嘅湯水，唔適宜濃稠，所以唔適宜揀花膠做湯水材料；補益功能過大嘅材料好似鹿茸，亦唔適合。有人因想有甜味而加入豬骨煮湯，但亦令湯水油脂過多又熱氣，使用隔油湯壺，可隔除湯中大部分油分。

## 睇埋
*補身湯
*滾湯
*清補涼
*蕃茄薯仔湯
清補涼

**清補涼**（「涼」字讀loeng2，同「斤兩」個「兩」同音），係夏天清熱補濕嘅老火湯，常見喺中國廣東、海南、香港、澳門同廣西等地區，同越南等地。

清補涼嘅材料並唔統一，有以健脾去濕為主，亦有以潤肺為主。材料通常有綠豆、紅豆、淮山、蓮子、茨實、薏米、西米、百合、紅棗和南北杏，並加入西瓜、菠蘿、龍眼等生果多做成糖水，亦有以黃芪、黨參、淮山、蓮子、麥冬、雲苓、藍棗、無花果、豬腱肉嘅老火湯。清補涼亦可以做糖水，有佢獨特嘅風味。

## 起源
相傳秦始皇平定百越期間，因軍隊唔適應氣候而得病，隨行軍醫就用蓮子、百合、沙參、芡實、玉竹、淮山同薏米煲湯畀軍隊飲。由於呢個複方有清熱氣、補元氣嘅功效，所以被稱為清補涼。

## 其他食法
除咗煲湯之外，海南同廣西亦有清補涼製成糖水嘅食法，其中海南會加入椰子肉同椰汁，凍熱都得；廣西就會加入西瓜塊、菠蘿塊同綠豆，成為一道凍食嘅甜品。
滾湯

**滾湯**係粵港澳以至中國大陸、台灣地區常見嘅菜式。同老火湯唔同，滾湯唔需要用好多時間，水滾後落湯料，一陣間就上得檯，慳時間又慳能源，湯料亦都保留較多營養。

## 例
*咸蛋節瓜豬肉瘦肉湯
*蕃茄薯仔湯 / 蕃茄薯仔牛肉湯

## 睇埋
*老火湯
天與地 (電影)

**天與地**（）係1994年劉德華所屬嘅天幕製作公司出品嘅劇情港產片。導演係黎大煒，劉德華、劉松仁同陳少霞主演。

故事結構模仿1987年美國電影《義膽雄心》，但兩個相比主角最後嘅結局就明顯唔同。就係因為張一鵬之死呢個結局嘅設計，令套戲充滿悲劇色彩同批判意味。

呢套戲從1994年7月21號至8月3號上映嗰陣，總共收咗一千零一萬七千八百幾港紙票房。

## 故仔
本片講述咗從法國留學深造歸嚟嘅張一鵬，被政府任命為禁止鴉片貿易嘅第一專員。佢同老婆到上海，決心取締所有嘅非法鴉片貿易，同毒梟同腐敗黑惡勢力做鬥爭嘅故事。

結局係張最終被上司親手所殺，成為大環境嘅犧牲品。

## 角色

## 歌曲
插曲《忘情水》，作曲：陳耀川，填詞：李安修，主唱：劉德華

## 睇埋
*《義膽雄心》（**The Untouchables**）1987年美國電影，布賴恩·德帕爾瑪導演，凱文·科斯特納主演，以打擊酒類走私為內容。 

## 出面網頁
*時光網電影主頁
*
*Hong Kong Cinemagic上面《天與地》嘅資料
*
兩岸三地

**兩岸三地**（）係指臺灣海峽兩岸嘅臺灣、中國大陸同埋香港澳門呢三笪地方。「兩岸」係指台灣海峽嘅兩邊，由中華人民共和國政府統治嘅「中國大陸」同由中華民國政府統治嘅「台澎金馬」；「三地」指兩岸以外嘅香港，有時重包埋澳門，「三地」就解成「港澳地區」，又可以嗌「**兩岸四地**」。

## 簡稱
中港臺、陸港臺、港陸澳、陆港澳、臺港澳、港澳臺、港澳、中港、陸港、港臺、兩岸。當中「中」同「陸」指中國大陸，通常唔包香港、澳門，“港”指香港，“澳”指澳門，“臺”、“台”指臺灣，其中「臺」即使係傳統漢字圈都成日簡寫做「台」。而「港澳台」即係香港、澳門同埋臺灣噉解，港澳臺同中國內地有區別。由於地區關係或者政治問題，會省略澳門成「港臺」。臺灣會用「中港澳」嚟指稱由中國共產黨控制緊嘅疆域，啦掕事務就由中華民國大陸委員會負責處理。

## 自由民主指數
下面份表列咗自由指数列表四大主流自由民主指標兩岸三地分數：自由之家發布嘅世界自由度指數、傳統基金會發布嘅經濟自由度指數、無國界記者組織發布嘅新聞自由指數、經濟學人資訊社發布嘅民主指數。

### 評級

*註：《經濟自由度指數》原本對中国管治港澳地區視為獨立經濟體而有獨立評分。但自2021年起將兩地視為中國城市，不再評級。

## 註

## 參攷